
Inter  onmes,  quot  ad  nostra  tempora  pervenerunt,  Sallustii 
libros  mannscriptos  vix  ullum  exstare  puto,  de  cujus  aucto- 
ritate  magis  ab  bominibus  cloctis  disputatum  sit,  quam  de 
codice  Vaticano  nr  3864.  praecipuam  ejus  rationem  babendam 
esse,  qui  primus  certas  quasdam  leges  artis  criticae  in  Salustii 
scriptis  rectius  exercendae  praescripsit,  C.  L.  Rothius  judica- 
vit  (in  mus.  Ehen.  vol.  9.  p.  129  ann.).  neque  aliter  statuit 
Gust.  Linkerus,  qui  (in  praef.  ed.  p.  6)  aperte  profiteatur  se 
fortasse  magis,  quam  fecerit,  codicem  illum  sequi  debuisse. 
Rudolphus  autem  Dietschius  (in  ed.  maj.  a.  1859  evulg.  comm. 
cap.  1.  p.  18)  tantam  olim  codici  auctoritatem  tribuit,  ut 
omnes  reliquos  illo  examinari  vellet.  quae  sententia  in  uni- 
versum  laudem  tulit  etiam  Ed.  Woelfflini  (in  phil.  vol.  9. 
p.  154.  521.)  contra  Henr.  Jordanus  (in  mus.  Rhen.  vol.  18. 
p.  584  seqq.  Herm.  1.  221  seqq.)  id  potissimum  demonstrare 
conatus  est  codicem  Vaticanum,  quamquam  in  fragmentis 
historiarum  pro  optimo  fundamento  verborum  recte  recensen- 
dorum  habeatur  oporteat,  tamen  ubicunque  in  libris  de  con- 
juratione  Catilinae  et  bello  Jugurthino  auctoritas  codicis 
Parisini  Sorbonici  nr.  500  intercedat,  summa  certe  cautione 
esse  adhibendum.  satis  enim  patere  codicem  a  rhetore  ali- 
quo  ex  arbitrio  correctum  aut  potius  corruptum  esse ;  id  quod 
ex  parte  quidem  jam  antea  etiam  Linkerus  et  Dietschius 
perspexisse  sibi  videbantur,  quorum  alter  quidem  (praef.  p.  6) 
dicat  verborum  collocationem  in  codice  saepe  cam  esse, 
qualem  ab  ipso  Sallustio  profectam  vix  credibile  sit,  alter 
concedat  (in  ed.  maj.  comm.  cap.  1:  p.  12)  non  deesse  vestigia, 
quae  grammaticos  a  scriptoris  verbis  manus  non  prorsus  ab- 
stinuisse  declarent.  Jordani  judicium  postero  tempore  Ad. 
Eussnerus,  (in  exercit.  Sallust.,  quae  primo  libro,  quo  societas 
philologa  philologos  a.  1868  Wirceburgi  convenientes  saluta- 
vit  p.  158  seqq.  continebantur,  deinde  etiam  seorsum   eodem 

anno  in  lucem  prodebantur)  Dietschius  (in  ed.  min.  a.  1868 
praef.  p.  3)  priore  opinione  mutata,  Fr.  Doroth.  GerlacMus 
(in  ann.  Heidelb.  a.  1868  p.  881  seqq.)  sed  is  quidem  dubi- 
tanter  comprobaverunt.  contra  cum  Jordano  dissentiunt,  qui 
praeter  illos  nuper  de  auctoritate  codicis  disputaverunt,  Alfr. 
Weinholdus  et  Th.  Dieckius.  horum  enim  sententia,  quamquam 
in  singulis  saepius  differt,  in  eo  tamen  congruit  Jordani 
judicium  probari  non  posse.  ille  enim  (in  act.  phii.  Lips. 
vol.  1.  p.  185  sqq.)  tantum  abest,  ut  librum  interpolatum  esse 
concedat,  ut  ubique  maximam  esse  illius  fidem  denuo  con- 
tendat.  qua  persuasione  ductus  omnibus  locis,  quibus  neque 
sententia  neque  sermo  Latinus  idemque  Sallustianus  aliud 
jubeant,  illum  ut  ducem  atque  auctorem  sequendum  esse  (p. 
226),  collata  autem  inter  se  Vi.  ceterorumque ,  qui  integros 
de  conjuratione  Catilinaria  deque  bello  Jugurthino  libros 
contineant,  codicum  memoria  horum  ipsorum  fidem  et  aucto- 
ritatem  rectius  perspici  posse  existimat  (p.  232).  Dieckius 
vero  (in  comm.  de  ratione,  quae  inter  Sallustianos  codices 
Vat.  3864  et.  Par.  500  intercedat  Halis  Sax.  1872  evulg.) 
Pum  non  despiciendum  quidem  esse  arbitratur,  praeferendum 
autem  V.  omnibus  eis  locis,  quibus  certum  judicium  de  sin- 
gulis  lectionibus  utriusque  codicis  statui  non  possit  (p.  49). 
hac  tanta  sententiarum  discrepantia ,  quae  etiam  augetur 
judiciis  eorum,  qui  in  ind.  phil.  4.  349  seqq.  5.  361  sqq. 
suppl.  1.  p.  695  sqq.  Weinholdi  et  Dieckii  commentationes 
recensuerunt,  quaestio  de  auctoritate  codicis  Vi.  minime  jam 
ad  certum  aliquam  finam  perducta  est.  etiamnunc  restat, 
ut  argumentis  priorum  accurate  inter  se  comparatis  examinatis- 
que,  quid  singulis  sententiis  tribuendum  sit,  exploretur  ac 
tandem  judicium,  quod  omnibus  placeat,  proponatur.  sed 
priusquam  ad  hoc  transeo,  breviter  de  codicis  conditione 
disserendum  est.  — 

Codice  Vaticano  nr.  3864  (Vus),  quem  accuratius  de- 
scripserunt  Eothius  et  Jordanus  (11.),  Caesaris  commentarii  de 
bello  Callico,  particula  descriptionis  Aethici,  epistolae  Plinii, 
deinde  „c.  crispi  Sallusti  orationes  excerptae  de  bellis,  ora- 
tiones  excerptae  de  historiis,  epistolae  ejusdem",  denique  in 
fine  duae  epistolae  ad  Caesarem   senem  de  re  publica  conti- 


nentur,  e  quibus  scriptis,  ut  alia  omittam,  orationes  et  episto- 
lae  e  Sallustii  bistoriis  excerptae  et  epistolae  ad  Caesarem 
de  re  publica  etiam  in  duobus  codicibus  seculi  XV.  B  (Urbin. 
411)  et  C  (Vatic.  3415)  adbuc  servatae  sunt,  quorum  quidem# 
uterque  e  codice  Vo  derivatus  est  (cfr.  Jordanus  in  mus. 
Rken.  18.  538).  singulae  autem  orationes  et  epistolae  e  Cati- 
lina  et  Jugurtha  desurnptae,  quamquam  non  omnes,  quot  in 
Vo  exstant,  praeterea  in  codice  Bernensi  357  sec.  X.  scripto 
invenitmtur  (cfr.  Rothius  in  mus.  Rben.  9.  129  ann.  Woelif- 
linus  in  pbil.  17.  153),  qui  in  omnibus,  quae  ei  euin  Vo 
communes  sunt  partibus,  praeterquam  quod  omnino  multo 
negligentius  scriptus  est  (cfr.  Weinbold.  p.  230  Dieck.  p.  8) 
miro  modo  etiam  cum  illius  mendis  erratisque  congruit  (cfr. 
Dieck.  p.  6  seqq.).  jam  Vum  e  Bernensi  non  transcriptum  esse 
inde  facile  concludi  potest,  quod  Vus  praeter  orationes  et 
epistolas,  quae  B.  quoque  traditae  sunt,  etiam  plures  exbibet, 
deinde  autem,  quod  multa  verba,  quae  in  B.  perverse  omissa 
sunt,  in  Vo  suis  locis  inveniuntur,  ut  Cat.  58.  14  verba 
„amissis  bonis",  Jug.  14.  8  .,pater-concessit",  in  B.  intercidisse 
Vi  aliorumque  codicum  auctoritate  confirmatur.  plura  exempla 
collegit  Dieckius  p.  8.  nec  magis  probabile  est  B.  e  Vo 
fluxisse.  exstant  enim  loci  aliquot,  quibus  in  Vo  solo  menda 
inveniuntur,  in  B.  autem'  integra  scriptura  etiam  reliquorum 
librorum  mscrptorum  legitur,  ut  Jug.  24.  2  B  (P?)  „expulit" 
Vus  „expuli",  Cat.  20.  10  B  (P?)  „hominum"  Vus  „hommem'< 
(cfr.  Dieckius  p.  9.).  cum  igitur  constet  alterum  eodicem  ex 
altero  non  esse  descriptum,  similitudo  illa  inde  potissimum 
nata  videtur,  quod  uterque  ex  uno  eodemque  libro  antiquiore 
originem  dttxit,  in  quo  omnes,  quot  in  Vo  sttpersunt,  orationes 
et  epistolae  ex  integris  Sallustii  libris  excerptae  legebantur, 
qttarum  postea  nonnullae  in  B.  castt  aliqtto  omissae  sunt. 
archetypum  illum  litteris  capitalibus  scriptum  fitisse  e  mendis 
lihrarii  ad  litteras  capitales  refercndis  conjici  posse  Dieckius 
(p.  9  ann.)  recte  perspexit.  sic  in  Vo  Jttg.  110.  1  „eore" 
pro  „fore",  in  B.  Cat.  52.  36  „in  cujus"  pro  „in  civis"  legi- 
tttr.  minus  credibile  videtur,  quod  item  per  se  quidem  fieri 
poterat,  a  diversis  librariis  orationes  et  epistolas,  quae  nunc 
in  utroque  codice  exstant,  sive  ex  eodem  sive  e  dttobus  inter 

se  simillirais  aetatis  suae  libris,  quibus  integra  Sallustii  opera 
retinebantur,  suo  arbitrio  excerptas  esse.  archetypum  illum, 
e  quo  fmxisse  codices  Vum  et  B.  statuimus,  quin  cum  J. 
Caspar.  Orellio  (in  Jahnii  ann.  3.  40  seqq.  hist.  crit.  eclog. 
e  Sall.  hist.  libr.  p.  10)  putemus  a  grammatico  aliquo  sive 
rhetore,  id  quod  Jordanus  praetulit  (in  Herm.  1.  232),  Fronto- 
nis  temporibus  compositum  esse  nihil  est,  quod  obstet.  nam- 
que  jam  a  veteribus  eodem  modo,  quo  in  Vo  et  B.  factum  vi- 
demus,  collectiones  singularium  partium  e  scriptorum  operibus 
selectarum  institutas  esse  Frontonis,  (p.  122.  309  ed.  Mediol. 
a.  1815  evulg.)  Suetonii,  (in  vita  Domit.  cap.  10  ed.  Bipont.) 
Dionis  Cassii  (in  libri  67.  cap.  12)  testimoniis  probari  posse 
videtur  (cfr.  Woelfflinus  in  phil.  17.  520).  num  vero  ille  sive 
grammaticus  sive  rhetor,  qui  primus  ex  integris  Sallustii 
operibus  ea,  quae  etiamnunc  in  Vo  inveniuntur,  sejunxit,  idem 
fuerit  atque  auctor  ille  ignotus  epistolarum  ad  Caesarem,  ad- 
modum  dubium  est.  vix  enim  hominem  orationis  exsoletae 
studiosissimum,  qualem  fuisse,  quicunque  illas  epistolas  con- 
scripsit,  satis  apparet,  cum  Sallustii  scripta  excerperet  et  re- 
censeret,  eum  totius  orationis  colorem  admisisse  credibile  est, 
quem  in  epistolis  Sallustii  exemplum  imitatus  diligentissime 
vitare  studuit.  itaque  hac  certe  in  re  Orellium,  et  qui  eum 
secutus  est,  Jordanum  verum  non  perspexisse  existimandum 
est  (cfr.  Weinholdus  p.  189.  Wirzius  in  ind.  phil.  4.  350), 
quamquam  concedes  judicium,  quod  Jordanus  de  condicione 
Vi  fecit,  nihiiominus  valere  posse.  videtur  autem  homo  ille 
alioquin  sagacissimus  opinione  praejudicata  in  errorem  in- 
ductus  esse.  nam  cum  in  priore  commentatione  (in  mus. 
Rhen.  18.  589)  judicasset  grammaticum  aliquem  sec.  V.  cum 
Victoris  libro  de  Caesaribus  et  ignoti  scriptoris  de  viris 
illustribus  libellum  de  origine  gentis  Romanae  ab  ipso  con- 
scriptum  congiutinasse  et  ita  edidisse,  idem  de  Vi  eclogis 
Sallustianis  statuere  facile  impulsus  est.  sed  utut  de  hac  re 
judicandum  est,  id  quidem  satis  patere  videtur  minime  codices 
Vum  et  B.,  id  quod  Dietschius  (in  ed.  maj.  p.  12)  respectu 
maxime  habito  codicis  Pi  188  rectissime  perspexit,  comparan- 
dos  esse  cum  codice  Po.  6082  sec  XV.  scripto,  qui,  quam- 
quam  et  ipse  eclogas  Sallustianas  exhibet,  sed  eas  ex  iisdem, 


qui  nobis  adhuc  servati  sunt,  libris  mscrptis  medio  demum 
aevo  congestas,  haud  dignus  est,  quem  respiciamus,  cum 
novi  quidquam  non  afferat.  contra  Vus,  si  jam  Bernensem, 
quippe  qui  propter  totam  rationem  minoris  quam  Vus  aesti- 
mandus  est,  mittimus,  propterea  haud  contemnendus  videtur, 
quod  ille,  modo  quae  supra  exposita  sunt,  probentur,  e  libro 
nunc  nobis  deperdito  originem  duxit,  in  quo  verba  Sallustii 
e  parte  aliter  scripta  exstitisse  apparet,  quam  nunc  in  eis 
codicibus  omnibus  leguntur,  quibus  integra  scriptoris  opera 
servata  sunt.  sed  etiam  magis  valere  codicem  eo  efficitur, 
quod  ea  verba,  quae  aliter  quam  in  reliquis  in  archetypo 
olim  scripta  fuisse  Vi  testimonio  probatur,  jam  illo  tempore 
ita  exstitisse  apparet,  quo  nondum  historiarum  libri  a  reliquis 
Sallustii  scriptis  sejuncti  circumferebantur.  nam  ante  illud 
tempus  codicem  archetypum  confectum  esse  inde  potissimum 
sequitur,  quod  orationes  et  epistolae  ex  illis  quoque  excerptae 
in  Vo  adhuc  supersunt.  jam  vero  constat  ineunte  sec.  V. 
libros  historiarum  prorsus  integros  etiam  exstitisse,  cum 
Sulpicius  Severus,  Sallustii  imitator,  eis  usus  sit  (cfr.  Pratjius 
de  Luc.  Septimio  et  Sulpicio  Severo  Sall.  imitat.  diss.  inaug. 
Gott.  1874.  p.  41);  sed  eos  jam  inde  a  tertio  sec.  neglectos 
et  rarius  descriptos  esse  nihil  impedit,  quin  credamus.  ita- 
que  factum  est,  ut  deinde  prorsus  interirent*,  libri  autem  de 
bello  Jugurthino  et  de  conjuratione  Catilinae  etiam  postero 
tempore  saepissime  a  librariis  repetiti  sunt  atque  unum  quasi 
corpus  effecerunt,  quod  solum  postea  notum  erat.  nisi  igitur 
statuamus  fortasse  codiGem  aliquem  vetustissimum,  quo  omnia 
Sallustii  opera  continebantur,  etiam  posteris  seculis  exstitisse, 
eoque,  quicunque  archetypum  composuit,  usum  esse,  id  potius 
licet  conjicere  quarto  vel  quinto  seculo,  quo  tempore  notitia 
historiarum  Sallustii  nondum  prorsus  evanuit,  orationes  et 
epistolas  ex  historiarum  libris  una  cum  reliquis  excerptas  et 
in  libro  aliquo  congestas  esse,  ex  quo  deinde  in  Vum  trans- 
scriptae  et  ita  nobis  servatae  sunt.  ac  probari  si  posset, 
quod  etiam  Dieckius  proposuit  (p.  48)  fortasse  ad  usum  eorum, 
qui  posteris  seculis  artem  rhctoricam  Sallustii  imitari  stude- 
bant,  olim  archetypum  accurate  confectum  esse,  inde  quoque 
de  auctoritate  Vi  aliquid  concludere  liceat.    porro  ut  uaturam 

rationenique  Vi  penitus  intelliganms,  id  quoque  repetenduni 
est,  videri  illum  orationis  Sallustianae,  qualem  olim  in  arche- 
typo  exstitisse  suspicamur ,  genuinam  formam  etiam  magis 
retinuisse  quam  ceteri  libri,  quos  quamquam  et  ipsi  e  libris 
seu  libro  satis  vetusto  derivandi  sunt,  tainen,  cum  saepius 
describerentur,  corruptelarum  sordibus  magis  oppleri  potuisse 
apparet.  denique  id  addendum  est,  si  conditionem  ipsorum 
codicum  Vi  et  Pi  comparanius,  illum  multo  accuratius 
scriptum  esse  quam  Pum.  centum  enim  quattuor  locis  a 
Dieckio  diligentissime  congestis  (p.  13  seqq.)  menda,  quae 
librarii  negligentiae  tribuenda  sunt  in  Po  inveniuntur,  triginta 
autem  tribus  in  partihus,  quae  etiam  Yo  servata  sunt,  neque 
alia  ratio  efncitur  adnumeratis  eis,  quos  Dieckius  omisit  aut 
subtractis,  quos  injuria  addidit.  sic  lapsu  calami  in  Vo 
scriptum  invenitur  Cat.  52.  15  „ad  defendum"  (in  PC  „ad 
defendendum'-)  Jug.  31.  16  „profectione  que"  (in  PC  „pro- 
fecto  neque")  Jug.  85.  28  ^numerorum"  (in  PC  „num  eorum")  5 
contra  in  Po  Cat.  51.  38  „talia"  pro  „tela",  52.  3  „deseruisse" 
pro  „disseruisse"  et  quae  sunt  alia  ejusmodi,  ut  verba  omissa 
sunt  in.  Vo  Jug.  14.  25  „per  vos  —  populi  Ptom."  Jug.  31.  11 
„Quirites"  Jug.  85.  41  „viri",  contra  inPo  Jug.  20. 11  „etiam 
—  familiarem"  cet.  — 

His  vero  ita  expositis  me  satis  demonstrasse  existimo 
per  se  quidem  auctoritatem  coclicis  Vi  haud  esse  spernendam 
nec  quidquam  ab  hac  parte  obstare,  quin  Weinholdi  et  Dieckii 
sententiae  prorsus  adstipulemur.  quod  quominus  temere  fa- 
ciamus,  ea  tamen  deliberatione  prohibemur,  etiam  si  conce- 
damus,  quae  aliter  in  Vo  quam  in  plerisque  libris  mscriptis 
leguntur,  e  codice  aliquo  vetustissimo  et  maxima  fide  de- 
scripta  fuisse,  minime  tamen  inde  id  continuo  consequi  re 
vera  illa  ubique  etiam  pro  genuinis  et  incorruptis  habenda 
esse.  quid  enim  impedit,  quin  cum  Jordano  credamus  jam 
archetypum  illum,  ex  quo  Vum  nuxisse  statuimus,  multis  mo- 
clis  interpolatum  fuisse  nec  verba  scriptoris  tam  integra  ex- 
hibuisse  quam  librum  illum  mscriptum,  ex  quo  plurimi  codices 
Sallustiani  originem  duxeruut?  ut  igitur  confidenter  recte- 
que  judicare  possimus,  ipsi  singuli  loci,  quibus  codicem  Vum 
cum  omnibus  aut  plerisque  aliis  discrepare  videmus,  diligenter 


et  accurate  examinandi  sunt.  qua  in  re  quam  maxime  ratio- 
nem  habebimus  primae  manus  codicis  Parisini  Sorbonici  nr. 
500  (Pus).  Wirzius  qaidem  (in  commentatione  de  fide  atque 
auctoritate  P1)  libro  Parisino  1576  (P1)  majorem  fiLdeni  tri- 
buit,  itemque  Gerlaehius  Basiiiensi  A.  N.  IV.  11.  nec  tainen 
etiam  illi  Pum  spreverunt.  codex  Pus  500,  quem  Dietschius 
(in  ed.  maj.  p.  3.)  accuratius  descripsit  seculo  IX  vel  X  con- 
fectus  vel  antiquissimus  ideoque,  ut  res  sese  habet,  facile 
optimus  omnium  librorum  mscriptorum  est,  quibus  integra 
Sallustii  scripta  continentur.  — 

Jam  primum  annotandum  est  haud  raro  Vum ,  ubi  cum 
reliquis  non  congruat,  vestigia  pristinae  rationis  scribendi 
unum  retinuisse.  sic  Jug.  14.  11  scriptura  Vi  „non  quit" 
vetustior  est,  quam  quod  reliqui  praebent  „nequit."  praeterea 
autem  addi  potest  litteram  „u"  pro  „i",  quod  postea  in  usum 
veniebat,  itemque  „o"  pro  „u"  antecedente  littera  ,,v"exstare 
adhuc  in  uno  Vo.  in  orat.  Lepid.  2  (optumis)  .Cat.  20.  7 
(volgus)  Cat.  51.  8  (novom).  nec  minus  ille  codex  formas 
aliquas  antiquiores  genetivorum  in  singulo  „i"  exeuntium  ut 
„aerari"  (Cat.  52.  12  Jug.  31.  25)  et  „Fului"  (Jug.  31.  7) 
itemque  ablativos  „supplicis"  (Cat.  52.  29)  „beneficis"  (Jug. 
14.  14)  „convivis"  (Jug.  85.  41)  solus  servavit.  denique 
etiam  huc  referendae  sunt  formae  „quoius"  (Jug.  14.  21) 
„thensauri"  (Jug.  10.  4),  fortasse  etiam  „accersunt"  (sic  etiam 
p.  i.  m.)  pro  „arcessunt",  quod  Cat.  52.  23  in  PC  legitur. 
namque  num  recte  sese  habent  forma,  etiam  postquam  Kritzius 
(ad  Cat.  40.  6)  copiosius  de  hac  re  disseruit,  dubitari  quidem 
licet.  —  sed  haec  leviora  videantur;  majoris  vero  momenti 
est,  quod  etiamsi  sensum  sententiarumque  nexum  respicimus 
Vus  haud  paucis  locis  ea  sive  solus  sive  cum  aliis  libris 
mscriptis  exhibet,  quae  Po  praeferenda  sunt.  sic  jam  Wein- 
holdus  et  Dicckius  Cat.  52.  18  pro  eo,  quod  in  oinnibus  re- 
liquis  codicibus  legitur  „attentius"  scripturam  Vi  „intentius", 
quam  etiam  corrector  Pi  praetulit,  recte  comprobaverunt. 
duobus  quidem  locis  (Cat.  53.  3.  Jug.  88.  2)  Sallustius  verbo 
adtendendi,  nusquam  tamen  participio,  nisi  Po  fidem  habemus, 
usus  est.  contra  intendendi  verbi  participium  saepissime  ad- 
misit,  ut  exemplis  a  Dietschio  (in  ind.  p.  248)  diligentissime 


10 

congestis  satis  apparet.  praeterea  autem  jam  Woelfflinus 
bene  monuit  melius  inter  se  opposita  esse  comparativa  „in- 
tentius"  et  „infirmior".  —  deinde  etiam  Jug.  14.  12  Wein- 
holdus  quod  in  Vo  legitur  „multum  laboris"  ita  defendit,  ut 
dubitari  vix  possit,  quin  illo  quoque  loco  „multum  laborem", 
quae  est  scriptura  ceterorum  librorum,  rejicienda  sit.  —  nec 
minus  praestat  Vus  aliis  locis  Po  ,  quibus  vestigia  genuinae 
scripturae  etiam  in  codicibus  ceteroquin  cum  Po  non  com- 
parandis  bic  illic  casu  aliquo  servata  sunt ,  nec  tamen  per 
se  satis  aestimarentur,  videlicet  cum  librorum  illorum  auctori- 
tati,  nisi  aliunde  confirmetur,  minime  fides  habenda  sit.  sic 
Cat.  20.  2  apparet  Pi  scripturam  „expectata"  ferri  non  posse. 
itaque  VC  auctoritatem  secuti  editores  omnes  „spectata"  in 
verba  receperunt.  ceterum  caussa  corruptelae  non  error  li- 
brarii  fuisse  videtur.  —  etiam  „ipsi",  quod  Cat.  20.  6  in  Vo 
p.  i.  m.  P1  exstat,  non  solum  praeferendum ,  immo  illo  loco 
unice  verum  esse  facile  intelligitur.  nullo  enim  modo,  si 
usum  dicendi  in  bac  re  satis  constantem  spectamus  „ipsos", 
quod  Pus  cum  omnibus  fere  reliquis  praebet,  licet  Kvicala 
(in  diurn.  gymn.  Austr.  tom.  14  p.  604)  repugnet,  probari 
potest  (cfr.  Weinholdus  p.  197  Dieckius  p.  28  Pratjius  p. 
43).  —  deinde  Cat.  20.  13  cum  Dieckio  Vi  scriptura  „ha- 
bemus"  praeferenda  est  Pi  „habeamus",  cum  haec  a  sensu 
abhorreat.  Dieckii  judicio  etiam  assentitur,  qui  in  ind.  philol. 
supplem.  I.  p.  696  illius  commentationem  satis  acerbe  recen- 
suit  hoc  loco  Pi.  mendum  lapsu  calami  ortem  natus.  —  Cat. 
51.  5  Weinholdus,  quocum  Dieckius  suo  judicio  congruit,  Vi 
particulam  „et"  Pi  „atque"  jure  praetulit.  nam  quamquam 
a  Sallustio  in  duobus  membris  aut  eadem  conjunctio  repetitur 
aut  etiam  alia  adhibetur  (cfr.  Jug.  14.  19.  43.  1  et  35.  5. 
36.  2  al.)  hic  tamen  scriptorem  orationem  variasse  putabimus, 
cum  Vi  auctoritatem  etiam  P1  et  P2  augeant,  quorum  primus 
quidem  Po  haud  multum  postponendus  est,  a  Wirzio  certe 
anteponatur.  —  minime  vero  Weinholdus  etiam  Jug.  14. 11  loco 
huic  simillimo  dubitari  debebat,  cuinam  codici  major  auctoritas 
tribuenda  sit.  nostra  quidem  sententia  Dieckius  illo  quoque 
loco  „et",  quae  est  Vi  scriptura  Pi  „atque"  recte  praetulit.  — 
bene  etiam  Cat.  51.  15  Weinholdus  (p.  202)  et  Dieckius  (p. 

23)  scripturam  VC  „severior"  pro  eo  quod  in  PC  legitur 
„sevior"  argumentis  jam  ab  Herzogio  allatis  defenderunt. 
Jordanus  in  editione  „saevior"  probavit.  —  item  Cat.  52. 11. 
Vi  lectionem  „sita"  pro  Pi  „posita"  (coll.  Jug.  23.  2)  et  „ab" 
pro  Pi  „a"  (coll.  Jug.  93.  2.  101.  8)  Jug.  14.  10,  quas  Wein- 
holdus  omisit,  Dieckius  (p.  33  et  24)  jure  tuitus  est.  —  at 
Jug.  24.  3  Weinholdus  (p.  193)  Vi  scripturam  „incertum  est" 
pro  Pi  „incertus  sum"  Jordani  argumentationem  convincens 
et  scriptoris  consuetudinem  secutus  satis  probavit,  ut  Dieckius 
hoc  loco  temere  de  auctoritate  Vi  dubitavisse  appareat,  etiamsi 
imitatorum  locis  a  Pratjio  (p.  46)  allatis  haud  multum  tri- 
buas.  —  Jng.  85.  24  qui  Dieckii  dissertationem  (in  ind.  phil. 
11.  p.  696)  recensuit,  Pi  scripturam  „patior"  errore  librarii 
ortum  esse  ideoque  auctoritatem  illius  codicis  hoc  loco  non 
debilitari  statuit.  quod  judicium  num  recte  se  habeat,  dubi- 
tari  quidem  licet,  cum  in  plerisque  ejusdem  generis  libris 
mscriptis  idem  error  reperiatur.  id  certe  tenebimus  hoc  quo- 
que  loco  Vum  fere  solum  genuinam  lectionem  servasse  atque 
Po  praestare.  —  transeundum  est  ad  Jug.  85.  30,  ubi  ne 
Jordanus  quidem  ceterum  acerrimus  Pi  defensor  lectionem 
„parum  id  facio"  Vi  „parvi  id  facio"  anteponere  dubitavit. 
ac  satis  constat,  postquam  Madvigius  (ad  Cic.  de  fin.  p.  781) 
de  hoc  loco  disputavit  „paruni"  adverbium  non  genetivi  pretii 
vicem  tenere  posse,  quapropter  Vi  scriptura  probanda  est. 
quemadmodum  vero  corruptela  PC  hic  orta  sit,  intelligitur, 
modo  „parui  id"  aliquando  in  codice  archetypo  scriptum 
fuisse  statuamus.  Vi  auctoritas  aliquid  confirmatur  etiam 
testimonio  Nonii,  qui  (p.  197)  Sallustii  verba,  ut  Vo  tradita 
sunt,  laudat.  ceterum  jam  in  ipso  Po  signo  z/  addito  supra 
lineam  „parvi"  legitur.  —  restant  duo  loci,  quibus  consuetu- 
dine  dicendi  Sallustiana  Vi  scriptura  paene  postulatur,  Pi 
improbatur.  nam  Jug.  85.  33  in  PC  „praesidia  agitare"  in 
V  „praesidium"  invenitur,  Jug.  85.  35  in  PC  „mollitiem",  in 
VC  „mollitiam".  de  priore  loco  accuratius  disputavit  praeter 
Weinholdum  (p.  218)  et  Dieckium  (p.  32)  etiam  Pratjius  (p. 
48).  ad  sententiam  affirmandam  id  unum  jam  sufficere  puto, 
quod  etiam  alio  loco  (Jug.  55.  4)  Sallustius  singularem  nu- 
mcrum    usurpavit,    praetcrea    autem  a  Romanis   vel  ubique 

„praesidium  ag."  non  „praesidia  ag."  dicturn  est.  quem  ad 
modum  vero  scriptura  Pi  oriri  potuerit,  jam  Dieckius  et  post 
eum  homo  doctus  (in  ind.  phil.  suppl.  1.  696)  exposuerunt. 
nimirum  scriptum  fuisse  videtur  in  Pi  archetypo  „praesidiu", 
quae  littera  postrema  facile  cum  littera  „a"  aperta,  quam 
voeant,  mutari  poterat  afque  etiarn  aliis  locis  mutata  est,  ut 
Cat.  51.  8.  52.  11.  58.  4  („ingeniuni"  pro  „ —  a",  „voea- 
buluni"  —  „a",  „ingeniuni"  „ —  a")  in  eodem  Po  legitur  (cfr. 
Dieckius  p.  23).  —  altero  loco  scriptura  Vi  „mollitiam"  haud 
minus  probari  potest  coll.  Cat.  52.  28.  Jug.  70.  5.  hist.  1. 
48.  3,  ubi  forma  in  „a"  finiens  omnium  codicum  consensu 
coniirmatur.  —  denique  non  omittendum  est  Pum  tribus  locis 
glossematis  aperte  interpolatum  esse,  ubi  Vus  integra  verba 
scriptoris  servavit.  cluobus  quidem  locis  jam  ille,  qui  codicem 
e  libro  Vo  simillimo  correxit  uncinis  verba  spuria  inclusit  ac 
praeterea  verbis  „haec  est  glosa"  additis  de  loci  conditione 
legentium  animos  monuit.  sunt  hi.  Cat.  20.  5  (Pus:  quae 
mente  [frequenter  mente  uersavi]  haec  glosa  est  s.  s.  p.)  et 
Jug.  31.  19  (Pus:  Gontempnit  [profecto]  scilicet  glosa  est  s. 
s.  p.).  tertium  locum  sagaeiter  indagavit  Dieckius  Jug.  85. 41, 
quem  WeinkoMus  in  numerum  eorum  retulit,  ubi  Vus  falsa 
exhibeat,  nec  tamen  argumenta  addidit.  inPo  haec  leguntur: 
„sudorem,  pulverem  et  alia  talia".  quibus  in  verbis  ut 
omittam  particulam  „et"  praeter  consuetudinem  Romanorum 
tertio  loco  positam  etiam  ideo  offendendum  est,  quia  ut  Diet- 
schius  (comm.  cap.  4.  p.  87)  recte  annotavit,  Sallustius  nun- 
quam  nisi  uno  non  pluribus  praecedentibus  „et  alia"  scripsisse 
putandus  est.  (cfr.  Cat.  10.  4.  13.  2.  32.  2  al.  locis.)  jam 
quum  in  codice  satis  vetusto  alterum  verborum  eorum,  quibus 
mendum  inesse  apparet,  non  inveniatur,  quid  verisimilius  esse 
potest,  quam  illud  glossema  esse?  additum  autem  videtur, 
ut  exemplo  demonstraretur,  qualia  verbis  „etalia"  significata 
sint.  voces  „sudorem"  et  „pulverem"  aliis  quoque  locis  con- 
junctas  reperiri  exemplis  a  Cortio  congestis  (Hor.  od.  2. 1. 21. 
Plin.  ep.  9.  2  paneggr.  13)  edocemur.  —  ceteri  loci,  quos  et 
Weinholdus  et  Dieckius  ad  sententiam  de  Vi  auctoritate 
magis  confirmandam  aflerunt,  aut  aliter  dijudicandi  sunt  aut 
quae   illorum    conditio  est  nihil   ad   demonstrandum   valent. 

Weinholdus  praecipue  ex  apertis  librariorum  erroribus  argu- 
nienta  petere  solet,  ut  loco  negligentia  corrupto  Cat.  51.  40, 
ubi  in  f  C  „cireumvenire"  scriptum  exstat,  in  Vo  autem  „cir- 
cumveniri",  Gerlachium  Basiliensis  sui  defensorem  impugnans 
Vi  auctoritatem  admodum  augeri  statuit,  quamquam  iD  locis 
eligendis  summa  se  cautione  usum  esse  diserte  (p.  223)  con- 
tendit.  similiter  Dieckius  et  Wirzius  (in  ind.  phil.  5.  362) 
ioco  Jug.  102.  8  auctoritatem  Vi  fulcire  non  debebant.  illud 
enim  „accepisses",  quod  in  Po  pro  Vi  „cepisses"  legitur,  ditto- 
graphia,  cum  „bona"  praecedat,  „cepisses"  sequatur,  ortum 
esse  nemo  est  quin  videat. 

Sed  quamquam  concedendum  est  locis  illis,  quos  supra 
enumeravimus,  quae  aliter  in  Vo  quam.  in  Po  leguntur,  prae- 
ferenda  videri,  minime  tamen  id  negligendum  est  complures 
reperiri,  qiubus  codicem  illum  deteriora  servasse  facile  in- 
telligitur.  primus  autem  eorum,  quibus  caussa  corruptelarum 
longius  repetenda  est,  invenitur  Cat.  33.  1,  ubi  in  PC  „pa- 
triae",  in  VC  „patria"  legitur.  Weinholdus  et  Dieckius  Vum 
secuti  sunt;  Jordanus  atque  ante  ejus  tempora  Kritzius  ge- 
nitivum  retinuerunt.  jam  duplicem  vocabuli  „expers"  in  eo- 
dem  enuntiato  structuram  a  Sallustio  non  alienam  esse  Cortius 
coll.  locis  Cat.  25.  2  Jug.  84.  2  docuit.  quid  vero  verisimilius 
csse  possit,  quam  ut  constructio  fortasse  paullum  inusitatior 
atque  a  Vi  iibrario  parum  cognita,  quo  major  orationis  con- 
(innitas  efficeretur,  ita  mutata  sit,  quemadmodum  in  VC  in- 
venimus?  —  tuni  Cat.  35.  6  in  omnibus  codicibus  praeter 
Vum  „nuuc  Orestillam  commcndo  tuaeque  fidei  trado"  legitur 
quibus  in  verbis  ad  vocem  „commendo"  supplendum  esse  ex 
eis,  quae  sequuntur  „tuae  fidei"  manifestum  est.  offendit 
tamen  in  verbo  nude  atqae,  ut  illi  videbatur,  absolute  posito, 
quicunque  Vi  archetypum  scripsit,  itaque  vocem  „tibi"  addidit, 
quo  levius  oratio  procederet.  scd  minime  illo  addidamento 
opus  esse  ac  scripturam  rciiquorum  codicum,  in  quibus  illud 
„tibi"  omissum  videmus,  sinceriorem  esse  etiam  aliis  exemplis 
probatur,  quibus  id  genus  loquendi,  quo  hoc  quoque  loco 
Sallustium  usum  putamus,  ut  apud  omnes  scriptores  Romanos, 
ita  etiam  apud  nostrum  satis  usitatum  fuisse  apparet.  similiter 
legitur  Cat.   36.  5  „neque   praemio    inductus   conjurationem 

patefecerat  neque  ex  castris  Catilinae  quisquam  omnium 
discesserat",  Jug.  14.  1  „vos  mihi  cognatorum,  vos  in  adfi- 
nium  locum  ducerem",  ib.  63.  3  „sed  is  natus  et  omnem 
pueritiam  Arpini  altus".  alia  ejusmodi  praeterea  collegerunt 
Dietscliius  (annot.  ad  Cat.  30.  6)  et  Jacobsius  (ad  Jug.  43. 
3.).  —  deinde  Cat.  51.  4  in  Vo  liaec  scripta  sunt:  „inagna 
mihi  copia  est  memorandi,  patres  conscripti,  quae  reges  at- 
que  populi  —  male  consuluerunt ;  sed  ea  malo  dicere,  quae 
—  fecere".  quae  verba  si  legimus  per  se  quidem  nihil 
offensionis  praebent.  nihilominus  tamen  ea  corrupta  esse  vix 
negari  potest,  modo  cum  eis,  quae  in  reliquis  codicibus  tra- 
dita  sunt,  illa  comparemus.  legitur  autem  in  Po  „qui  — 
consuluerint",  ceteri  bonae  notae  libri  aut  „qui"  aut  „quae" 
exhibent,  in  omnibus  vero  „consuluerint"  scriptum  exstat. 
Vum  e  numero  editorum  unus,  quatenus  scio,  Dietschius  (in 
ed.  a.  1845.  1859.  1868  evulg.)  ita  secutus  est,  ut  Vi  „quae" 
in  ordinem  verborum  reciperet,  „consuluerint"  autem  reliquo- 
rum  auctoritate  confisus  retineret.  contra  Herzogius,  Kritzius, 
Jordanus,  Jacobsius,  homo  doctus  in  supp.  ind.  phil.  1.  p.  696 
Pi  scripturam  plane  comprobaverunt.  rectissime  vero  jam 
Eussnerus  (p.  172)  hic  quoque  exemplum  inveniri  statuit, 
quo  appareat  in  Vo  haud  raro  genuinam  scripturam  temere 
mutatum  esse,  quo  concinnitas  orationis  major  fieret.  minime 
tamen  illam  a  Sallustio  ipso  ubique  adhibitam  esse  aut 
petitam  haud  paucis  exemplis  edocemur,  quae  A.  Laws  (de 
dicendi  genere  Sallust.  comm.  p.  18)  collegit.  statuit  homo 
ille  doctus  Sallustium  ideo  vel  maxime  orationem  variasse, 
cum  velocitate  illa  cogitandi  et  narrandi,  quam  Quintilianus 
(10.  1)  immortalem  fuisse  dicit,  praeditus  fuerit.  itaque 
saepissime  apud  illum  scriptorem  artificiosae  verborum  com- 
prehensionis  et  ambitus  condendi  rationem  non  habitam  esse 
videmus,  nec  minus  hoc  loco  elegantior  illa  et  exquisitior 
scriptura  codicis  Vi  a  Sallustii  consuetudine  aliena  est.  nihil 
enim  tribuendum  esse  auctoritati  Arusiani  Messii,  qui  eandem 
palam  tuetur,  etiam  is,  qui  fidem  codicis  Vi  hoc  quoque  loco 
confirmari  posse  censuit,  Weinholdus  perspexisse  videtur,  cum 
ne  afferat  quidem  grammatici  illius  testimonium.  ceterum 
quod  attinet  ad  sententiam  nihil  omnino  interesse,  utrum  Pi 

an  Vi  scripturam  praeferamus,  vix  est  quocl  moneam.  apparet 
igitur  ne  ab  hac  quidem  parte  Weinholdi  et  Dieckii  sententiae 
quidquam  praesidii  paratum  esse.  —  sed  ad  alium  locum 
transeamus,  quo  ibidem,  quod  in  Vo  exstat,  improbandum 
esse,  quamvis  Weinholdus  contrariam  sententiam  defendat 
cum  maxime  perspicuum  est.  invenitur  ille  in  ejusdem  capitis 
§.  25,  ubi  Po  „neglegeris",  Vo  aliisque  „neglexeris"  traditum 
est.  qua  in  varietate  lectionis  Weinholdus  formam  „neglexeris" 
praetulit  Herzogii,  ut  videtur,  auctoritatem  secutus;  ceteri 
enim  editores  omnes,  quoad  libros  eorum  inspicere  mihi 
licuit,  Pi  scripturam  retinuerunt.  ac  recte  quidem.  nam  quod 
Weinholdus  dicit  propter  Jug.  40.  1,  ubi  in  Po  ceterisque 
bonis  praeter  P3  B  libris  „neglexisset"  invenitur,  hic  quoque 
formam  „neglexeris"  restituendam  esse,  nihil  valet  ad  de- 
monstrandum.  aliter  res  tractanda  est.  constat  in  Sallustii 
scriptis  saepius  formas  antiquiores  verborum  a  librariis,  cum 
in  illis  offenderent,  mutatas  ac  suae  aetatis  dicendi  consue- 
tudini  accommodatas  esse.  ubi  igitur  in  codicibus  vestigia 
pristinae  verborum  formandorum  rationem  invenies,  ut  res 
sese  habet,  satis  verisimile  est  ibi  genuinam  scripturam  ser- 
vatam  esse.  jam  si  quaerimus,  utrum  „neglegeris"  an  „ne- 
glexeris"  antiquior  forma  sit,  postquam  Lachmannus  (ad 
Lucret.  6.  17  p.  350)  de  hac  re  disseruit,  dubitari  non  potest, 
quin  illud  prius  usitatum  fuerit,  deinde  autem  „neglexerit"  in 
usum  venerit.  docuit  enim  ille  homo  doctissimus  L.  Macrum 
in  XVI.  annalium  „omnium  nostrum  neglegerit  auctoritatem" 
dixisse,  Lucretium  autem  saepius  forma  perfecti  „intellegia 
usum  esse,  quorum  utrumque  paullo  ante  Sallustii  aetatem 
fuisse  notum  est.  postero  vero  tempore  perfecta  „neglexi", 
„collexi",  alia  ejusmodi  consuetudine  sermonis  cotidiani  ad- 
hibita  sunt.  patet  igitur,  si  certam  rationem  in  arte  critica 
factitanda  sequi  vohimus,  cum  duobus  locis  ctiarasi  in  singulis 
codicibus  formae  „neglegeris"  et  „ncglegisset"  adhuc  repe- 
riantur,  illas  pro  veris  et  genuinis  habendas  esse.  neque 
enim  a  librariis  rariora  in  scriptorum  verba  inlata  esse,  ne- 
que  item  Sallustium  alternas  formas  usurpasse  verisimile 
videri  jam  Cortius  (ad  Jug.  40.  1)  bene  docuit,  qui  etiam 
Ciceronem  formis  perfecti  „neglegisse"  et  „neglegistis"  usum 


—     16    — 

esse  demonstravit.  ceterum  similiter  atque  hoc  loco  etiam  in 
or.  Lep.  23  „intellegerit"  invenitur,  quod  Cat.  20.  3  Jug.  93. 
3.  or.  Macri  9  in  „intellexerint"  a  librariis  foede  corruptum 
est.  —  quod  Dieckius  de  loco  Cat.  52.  7  statuit  scripturam 
„questus  sum"  praeferendam  esse  alteri  „conquestus  sum" 
recte  sese  habet,  quum  re  vera  Sallustius  ubique  verbum 
simplex  „queri"  usurpet.  errat  autem,  quod  verum  hoc  loco 
in  Vo  inveniri  dixit,  cum  Wirzii  (ind.  phil.  5.  p.  363)  testi- 
monio  constet  in  Vo  „conquestus  sum"  reperiri.  —  deinde 
Jug.  14.  1  quod  in  PC  legitur  „vos  mihi  cognatorum,  vos 
in  adfinium  locum  ducerem"  qiio  jure  a  plerisque  editoribus 
praeter  Gerlachium  nec  minus  a  Weinholdo  et  Dieckio  re- 
pudiatum  sit,  equidem  non  intelligo.  quis  enim  sibi  persuadeat 
verba  „affininium  loco",  quae  in  Vo  exstant  sic  a  librariis 
depravata  esse,  ut  Kritzius  quidem  proposuit?  statuit  autem 
ille  homo  doctus  in  nudo  ablativo  „loco"  quum  librarii 
offendissent,  alios  „in"  addidisse,  aJios  hoc  ipsum  non  satis 
ex  usu  dictum  esse  animadvertentes  accusativum  posuisse. 
nonne  verisimilius  videtur  librarios,  quum  „in  adfinium  locum", 
scripturam  insolitam  quidem  nec  tamen  prorsus  inusitatam, 
minus  cognitani  haberent,  „adfinium  loco",  quod  vulgari  di- 
cendi  consuetudini  magis  conveniat,  in  verba  Sallustii  injuria 
inseruisse?  duobus  certe  exemplis  jam  a  Gerlachio  allatis 
scriptura  codicum  PC  probatur.   legitur  enim  apud  Ciceronem 

(in  Verr.  5.   28.   73)    „in   eorum  locum cives  Komani 

hostilem  in  modum  cruciati  et  necati"  et  apud  Justinum  (12. 
12)  „jussus  praeesse  Macedonibus  in  Antipatri  locum". 
—  Jug.  24.  9  Dieckius  Vi  scripturam  „scripsi"  Pi  et 
reliquorum  omnium  „scribo"  injuria  praetulit,  Weinhoidus 
autem  et  Wirzius  (p.  363)  certum  judicium  de  loco  pro- 
ponere  dubitaverunt.  sed  quamquam  concedendum  est,  si 
usum  tantum  loquendi  spectamus,  utriusque  codicis  lectio- 
nem  ferri  posse,  hoc  loco  tamen  certis  caussis  quod  PC 
traditum  est,  praestare  putamus.  res  autem  ita  se  habet.  Eo- 
manos  more  suo  in  epistolis  saepius  perfecto  ibi  usos  esse, 
ubi  nos  potius  praesens  tempus  adhibitum  exspectemus,  omnes 
consentiunt.  nec  tamen  sine  ullo  discrimine  tempora  inter 
se   mutabantur.     rectissime  jam  Madvigius  (gr.   §.   345)   et 

Zumptius  (gr.  §.  503)  monuerunt  praeteritum  tempus  modo 
usurpari,  ubi  is,  qui  epistolam  mittat,  dum  scribit,  tempus 
respiciat,  quo  epistola  ab  altero  perlegatur.  aliquantum  igitur 
interesse  inter  haec  Ciceronis  verba  (ad  Quint.  fr.  3.  1. 
3)  „quo  die  haec  scripsi  —  Drusus  erat  absolutus;  ego  eo- 
dem  die  —  Vatinium  eram  defensurus"  atque  ex  altera  parte 
(ad  fam.  9.  17.  3)  „sed  longius  progredior;  scribo  enim  ad 
tett  quivis  facile  intelligit.  quodsi  quaerimus,  utrum  „scribott 
an  „scripsitt  hoc  loco  praeferendum  videatur,  dubitari  non 
potest,  quin  scriptura  Pi  in  ordinem  verborum  recipienda  sit. 
patet  enim  Adherbalem  distinguere  inter  epistolam  querela- 
rum  plenam,  quam  tunc  ex  Africa  misit  atque  eos  querimo- 
nias,  quas  ipse  prioribus  temporibus  apud  senatum  de  Ju- 
gurthae  vi  injuriisque  habuerat.  hoc  autem  minus  perspi- 
cuum  fiat,  si  recte  sese  haberet  perfectum  „scripsi".  at  magis 
probanda  est  lectio  PC,  quam  si  tanquam  veram  retinemus, 
ipsa  verborum  forma  satis  indicatur  de  diversis  temporibus 
cogitari.  illa  vero  distinctio,  quam  verbis  inesse  particula 
„antea"  aperte  significatur,  etiam  magis  cognoscatur,  si  par- 
ticula  nnunctt,  quam  cogitando  ad  vocem  „scribott  facile-ad- 
dere  possumus,  in  verbis  ipsis  exstaret,  quamquam  etiam  sic 
particula  carere  possumus,  cum  „haectt  praecedat,  quod  quo- 
modo  dictum  sit,  neminem  fugiet.  ceterum  in  re  dijudicanda, 
negligendum  non  est,  quod  Dietschius  (in  ed.  a.  1847  evulg.) 
ad  hunc  locum  bene  exposuit,  hanc  epistolam  in  reliquis  ora- 
tioni  prorsus  parem  esse.  tum  id  quoque  a  nobis  est,  quod 
ubique  in  tota  epistola  perfectum  ita  adhibitum  invenimus  ut 
e  consuetudine  sermonis  epistolici  cum  praesenti  commutari 
possit.  denique  jam  Jordanus  (in  Herm.  1.  238)  recte  de- 
monstravit  testimonium  Servii  (ad  Aen.  1.  392),  quo  eodem 
praesens  comprobatur,  hoc  loco  eo  pluris  aestimandum  esse, 
quoniam  non  de  collocatione  verborum  hoc  loco  agitur,  quam 
saepe  a  grammaticis  et  commentatoribus  mutatam  esse  sci- 
mus,  sed  de  verbis  ipsis.  quae  ubi  cum  optimis  codicibus 
congruunt,  depravationis  suspicionem  non  praebent.  —  recte 
etiam  Jug.  31.  2  Weinholdus  et  Dieckius  Pi  scripturam 
„inultitt  pro  „Vi  „invititt  comprobaverunt.  —  magis  vero 
disputatum  est  de  Jug.  31.  10,  quo  loco  Weinholdus  et  Wir- 

zius  (11.  p.  362)  unius  Vi  lectionem  „honores  non  praedas", 
Dieckius  Pi  „honori  non  praedae"  defendere  studuerunt.  ac 
primum  quidem  patet  multo  facilius  fieri  potuisse,  ut  librarii 
verba  „honori  et  praedae"  in  „honores  et  praedas"  corrum- 
perent,  quam  ut  scripturam  satis  perspicuam  et  usitatam, 
qualem  genuinam  in  Vo  exstare  Weinholdus  arbitratur,  cum 
difficiliore  et  minus  vulgari  commutarent.  sed  etiam  aliam 
ob  caussam  plurimos  editores  ut  Herzogium,  Kritzium,  Jor- 
danum,  Jacobsium,  ex  parte  etiam  Dietschium  scripturam  co- 
dicis  Pi.  recte  praetulisse  putamus.  nullo  enim  modo  cum 
eis,  quae  antecedunt  quaeque  sequuntur,  ea  conjungi  pos- 
sunt,  quae  Memmium  dicere  voluisse  Weinholdus  statuit,  ut 
Vi  „honores"  defenderet:  incedere  nobiles  per  ora  populi 
magnificos,  sacerdotia  et  consulatus,  partem  triumphos  suos 
ostentantes  proinde  quasi  ea  adepti  sint,  cum  populus,  ut  se 
honoraret  atque  pro  meritis  ornaret,  imperia  sibi  mandaverit, 
neque  ipsi  per  fas  ac  nefas  haec  omnia  arripuerint.  minime 
vero  Memmius  id  optimatibus  opprobrio  vertit,  quod  vi  et 
ambitu  summos  honores  petant,  cum  vero  eo  pervenerint,  illis 
tanquam  bene  meritis  vani  glorientur,  sed  id  potius  oratione 
vituperat,  quod  quamquam  in  magistratibus  et  imperiis  geren- 
dis  aerarium  expilent,  vectigalia  regum  populorumque  accipere 
studeant,  tamen  ipsos  honores  ostendant  proinde  ac  si  ita  illis 
usi  sint,  ut  gloriam  tantum  et  honorem  inde  ceperint.  dativi  cum 
verbo  habendi  conjuncti  eam  vim  esse,  ut  significet  eum,  cui 
aliquid  inserviat  aut  ad  quem  aliquid  pertineat,  Zumptius  (gr. 
§.  422)  et  Madvigius  (gr.  §.  243)  in  universum  satis  docuerunt. 
praeterea  autem  exempla  aliquot  inveniuntur,  quibus  etiam 
Sallustium  dativo  eodem  modo  usum  esse  confirmatur,  ut 
Cat.  12.  1  (paupertas  probro  haberi)  Jug.  34.  2  (populus  lu- 
dibrio    habitus)   Jug.   100.   5   (duritiam   voluptati    habuisse.). 

postquam  Kritzius  ad  Jug.  31.  17  et  Dietschius  (in  ed.  a. 

1847  ibidem)  de  discrimine,  quod  intercedat  inter  „omittere" 
et  „amittere"  diligentissime  et  luculentissime  disseruerunt, 
valde  miror,  quod  Weinholdus  et  Wirzius  (p.  362)  Jug.  31. 25 
scripturam  Vi  „qua  re  moneo  hortorque  vos,  ne  tantum  sce- 
lus  impunitum  amittatis"  defendere  conati  sint.  jam  Diet- 
schius  quidem  antea  (in  ed.  a.  1859.   comm.    cap.  4.  p.  150) 

eandem  sententiain  protulerat,  deinde  autem  re  puto  accura- 
tius  examinata  scripturam  codicum  PC  denuo  in  orationem 
quamquam  dubitanter  restituerat  (in  ed.  a.  1868.  praef.  p.  9.). 
neque  dubitari  potest,  quin  rectissime  ille  fecerit,  modo  con- 
sideremus  verbum  amittendi  ita  differre  a  verbo  omittendi, 
ut  illud  signiticet  privari  aliqua  re  aut  necessitate  quadam 
aut  nostra  negligentia,  hoc  vero  de  iis  rebus  dici,  quas  quis 
consulto  non  attingat  aut  non  amplius  tractet.  contra  quam 
verborum  definitionem  afferre  non  debuit  Weinboldus  Jug. 
66.1,  ubi  haec  leguntur:  (Jugurtha)  „arma  tela  aliaque,  quae 
spe  pacis  amiserat,  reficere  aut  commercari".  apparet  enim 
illo  quoque  loco  „amittere"  eadem  vi  a  Sallustio  adhibitum 
esse,  quam  alibi  verbo  inesse  satis  constat.  namque  non 
consilio  sed  potius  negligentia,  cum  vana  spe  captus  esset, 
Jugurtha  illo  tempore,  de  quo  Sallustius  narrat,  res  militares 
parum  curavit.  praeterea  autem  ne  loco  quidem  Terentii 
(Eun.  852),  quem  Dietschius  olim  afferebat,  quidquam  pro- 
batur.  itaque  si  quidem  recte  Memmium  locutum  esse  sta- 
tuimus,  hic  quoque  codicum  PC  scriptura  Vi  longe  praefe- 
renda  est.  —  Jug.  31.  26  Dieckii  judicio  de  praestantia  Pi 
„vindicatum"  pro  Vi  „vindicantur"  atque  item  Jug.  85.  5 
„bene  facta  rei  publicae"  pro  Vi  „beneficia  r.  p."  exhibentis 
consensu  Wirzii,  qui  (p.  362)  Schultzium  de  archaismis  Sall. 
p.  72  laudat  et  hominis  docti  (p.  698)  prorsus  astipulandum 
est.  —  itaque  jam  transeamus  ad  Jug.  85.  10,  ubi  Wein- 
holdus  et  Dieckius  parum  intellexerunt,  quid  de  scriptura  co- 
dicum  Pi  et  Vi  judicandum  sit.  retulit  enim  ille  etiani  hunc 
locum  inter  eos,  quos  ita  utroque  codice  traditos  esse  statuit, 
ut  quaenam  scriptura  praestare  videatur,  dubitari  certe  possit, 
Dieckius  autem  glossema  in  Po  inesse  censuit.  attainen  si 
accuratius,  quae  in  codicibus  Po  et  Vo  leguntur,  examina- 
mus,  facili  negotio  cognoscimus  in  libris  PC  genuinam 
scripturam  servatam  esse,  in  Vo  auteni  lacunam  exstare. 
verba  ipsa,  de  quibus  agitur,  ita  in  Po  scripta  sunt:  „homi- 
nem  veteris  prosapiae  ac  nmltaruni  iniaginum  et  nullius  sti- 
pendii",  in  aliquot  libris  mscriptis  satis  bonae  notae  ut  P2 
P3  B  „aut"  legitur  pro  „ac",  quod  in  Vo  prorsus  omissum 
est.     denique   apud   Priscianum   haec  verba  bis   inveniuntur, 

ita  tamen,  ut  scriptura  paullum  differat.  primo  loco  (Prisc. 
ed.  M.  Hertz.  2.  221)  legitur  „honrines  v.  prosap.  mult.  imag. 
ac  nullius  stipendii",  altero  (p.  360)  „hom.  mult.  imag.  ac 
nullius  stipendii".  patet  autem  Prisciani  testimonio  ideo  mi- 
nus  fidem  habendam  esse,  cum  duobus  illis  locis  ne  sibi  ipsi 
quidem  constet.  praeterea  etiam  hoc  exemplo  satis  demon- 
stratur,  quid  in  universum  de  grammaticorum  testimoniis  ju- 
dicandum  sit,  qua  de  re  infra  accuratius  disseremus.  sed  ut 
ad  rem  redeamus,  Vi  scriptura  vix  toleranda  videtur,  cum 
ego  quidem  locum  non  noverim,  quo  tria  membra  orationis  ita 
conjuncta  sint,  quemadmodum  Vo  traditum  est.  probabile 
igitur  videtur  hoc  loco  scripturam  Pi  praeferendam  esse, 
praesertim  cum  illa  etiam  e  parte  quidem  eis  libris  confir- 
metur,  in  quibus  „aut"  legitur,  quod  ex  „ac"  corruptum 
esse,  cum  intelligi  nequeat,  nemo  negabit.  ceterum  ne  id 
quidem,  quantum  conjectura  assequor,  veridissimilius  videtur 
quod  adhuc  in  Vo  omissum  est  „ac"  olim  in  archetypo  ex- 
stitisse,  deinde  autem  errore  librariorum  excidisse.  quod 
quomodo  fieri  potuerit,  facilius  perspicitur,  si  consideramus, 
quod  aliunde  (p.  3)  conclusimus,  librum  illum,  cujus  exemplar 
Vus  est,  litteris  majusculis  scriptum  fuisse.  cum  igitur  in 
archetypo  haec  legerentur:  PROSAPIAEACMUL  —  oculos 
librarii  deerrasse  putamus  a  literis  —  AE  —  ad  literas  — 
MUL  —  ita,  ut  —  AC  —  omitteretur.  —  Jug.  85.  14  Dieckius 
Vi  scripturam  „objiciuntur"  fortasse  vetustiorem  et  veriorem 
esse  judicavit,  quam  Pi  „objectantur".  ut  omittam,  quae  ille 
parum  verisimiliter  de  origine  alterius  lectionis  proposuit, 
certe  erravit,  quod  usum  Sallustianum  exemplis  a  Dietschio 
in  indice  (p.  290)  collatis  satis  perspicuum  negligens  verbum 
objiciendi  hoc  loco  ferri  posse  existimavit.  neque  ei  assensi 
sunt  Wirzius  respectu  habito  Schultzii  (p.  64.  74)  et  homo 
doctus  in  ind.  phil.  suppl.  1.  p.  697.  —  venimus  ad  locum 
variis  corruptelis  inVo  contaminatum  Jug.  85.  16.  scilicet  ibi 
in  omnibus  praeter  Vum  libris  mscriptis  haec  leguntur:  „ac 
si  jam  ex  patribus  Albini  aut  Bestiae  quaeri  posset  mene  an 
illos  ex  se  gigni  maluerint,  quid  responsuros  creditis,  nisi  sese 
liberos  quam  optimos  voluisse",  in  Vo  autem  „matre"  „pos- 
sit"  „maluisse".    in  his  verbis  „matre"  a  grammatico    aliquo 

ex  arbitrio  in  orationeni  insertum  esse,  cum  quid  sibi  velit 
illud  „ex  se  gigniu  non  satis  intelligeret,  Jordanus  quidem 
judicavit  (in  Herm.  1.  237),  Weinholdus  vero  ealami  errore 
illud  ortum  esse  putavit  (p.  173).  sed  neutram  sententiam 
satis  probabilem  esse  quivis  concedet.  mihi  inde  potius  men- 
dum  illud  repetendum  videtur,  quod  cum  in  archetypo  Vi  ad 
verbum  „patribusu  inter  lineas  aut  in  margine  „matreu  ascri- 
ptum  legeretur,  hoc  a  librario  in  locum  genuinae  scripturae 
errore  recipiebatur.  sed  quidquid  de  origine  corruptelae  sta- 
tuendum  est,  id  quidem  quam  maxime  patet  illud  „rnatreu 
hic  ferri  non  posse.  deinde  autem  ne  „possitu  quidem,  quod 
in  Vo  exstat,  verum  esse,  quamquam  Weinholdus  illud  tan- 
quam  meliorem  scripturam  commendavit,  Jordanus  recte  mo- 
nuisse  videtur.  suspicabatur  homo  sagacissimus  „possetu> 
quod  reliqui  codices  praeter  Vum  omnes  praebent,  in  „possitu, 
ideo  mutatum  esse,  quo  magis  tempora  inter  se  congruerent. 
haud  adeo  vero  in  eo  offendendum  esse,  quod,  si  retinemus 
scripturam  „possetu,  conjuDCtivum  imperfecti  sequitur  con- 
junctivus  perfecti  uno  certe  loco  probatur  Cat.  7.  7  („memo- 
rare  possem,  quibus  in  locis  populus  Rom.  —  fuderit  —  ce- 
perit").  ceterum  constat  in  enuntiatis  conditionalibus  con- 
junctivum  imperfecti  ibi  usurpari,  ubi  is,  qui  verba  facit, 
significare  studet  non  esse  aut  fieri  non  posse,  quae  tanquam 
vera  finxit.  itaque  Marium,  quem  hoc  loco  contionantem  Sal- 
lustius  facit,  praeteriti  temporis  conjunctivo  propterea  usum 
fuisse  putabimus,  ut  simul  indicaret  cupere  se  quidem  de 
liberis  aliquid  ex  Albini  et  Bestiae  patribus  quaerere,  nec 
tamen  hoc  sibi  licere.  jam  vero  patet,  etiamsi  sententiam 
spectamus,  caussam  non  esse,  cur  scripturam  codicis  Pi  om- 
niumque  reliquorum  praeter  Vum  improbemus;  immo  potius 
ob  id  ipsum  praeferenda  videtur,  quod  utpote  quae  primo 
obtutu  offensione  non  vacet,  eo  facilius  a  librariis  depravari 
poterat.  denique  verbum  „maluisseu,  quod  intelligi  utique  ne- 
quit,  errore  aliquo  e  verbo  „voluisseu  ortum  esse  satis  erit 
tantum  significasse.  —  postremo  de  scriptura  Pi  Jug.  85.  46 
„sciens  sedu  Vi  „sciens  etu  anteponenda  Weinholdo  et 
Dieckio  assentior.  — 

His    locis   ita    perlustratis   ad    eos   transeamus,    quibus 

eollocatio  verborum  in  utroque  codice  differt  quidque  de  eon- 
ditione  singulorum  statuendum  videatur,  si  fieri  potest,  ex- 
quiramus.  neque  enim  ubique  certum  judicium  proponere 
licet.  sunt  autem  illi  loci,  quos  Dieckius  sub  unum  con- 
spectum  (p.  38.  39)  collegit,  viginti  septem.  quorum  e  nu- 
mero  hi  Vo  recte  traditi  videntur.  Cat.  35.  1  in  Po  series 
verborum  „magnis  in  meis  periculis"  invenitur,  in  Vo  autem  ^in 
magnis  meis  p."  jam  Sallustius  nusquam  fere,  ut  Weinholdus 
(p.  199)  demonstravit,  praepositiones  inter  adjectiva  et  substan- 
tiva  ex  illis  pendentia  interposuit.  locis  autem  Cat.  37.  11 
Jug.  9.  4.  42.  4,  praeterea  Cat.  37.  2  histor.  2.  82.  3.  73  aut 
certa  caussa  excogitari  potest,  cur  scriptor  consuetudinem 
neglexerit,  aut  corruptela  haud  dubie  statuenda  est,  id  quod 
in  hunc  quoque  locum  cadit,  cum  altera  caussa  mutati  ordi- 
nis  non  appareat.  —  similiter  altero  loco  Jug,  10.  1  Wein- 
holdus  et  Dieckius  Vi  collocationem  „ego  te,  Jugurtha"  plane 
comprobaverunt,  quorum  argumentis  ego  non  habeo,  quod 
addam.  —  contra  in  Po  collocatio  verborum  his  locis  prae- 
tare  videtur.  Cat.  33.  1  Dieckius  quidem  Vum  praetulit,  qui 
„nostrum  cuiquam"  exhibet.  statuitenim  pronomini  „nostruma 
priore  loco  posito  majorem  vim  inesse  atque  inesse  oportere. 
at  non  novit  Weinholdum  antea,  ut  Pi  ordinem  „cuiquam 
nostrum"  comprobaret,  locos  attulisse  Cat.  36.  5.  51.  2  Jug. 
102.  8.  74.  1.  Cat.  51.  14,  quibus  omnibus  Vi  collocationem 
a  scriptoris  consuetudine  abhorrere  edocemur.  assentitur 
etiam  Wirzius.  (p.  363.).  —  Cat.  51.  35  Weinholdus  Wirzii 
consensu  (p.  363)  Vum  ordinem  verborum  „atque  ego  haec" 
recte  servasse  praejudicata  opinione  ductus  judicavit.  sed 
unice  veram  esse  eam  collocationem  verborum,  quae  in  PC 
exstat,  cum  jam  antea  omnes  editores  censuissent,  Jordanus 
tandem  certis  argumentis  allatis  probavit.  docuit  enim  Sal- 
lustium  pronomen  personale  primae  enuntiationis  voci  sub- 
jungere  solere  ita,  ut  etiam  hoc  loco  dubitari  nequeat,  utra 
scriptura  praeferenda  videatur.  contra  Weinholdus  aliam  sen- 
tentiam  amplexus  est.  nam  recognitis  locis,  quibus  illa,  de 
qua  agitur  collocatio  verborum  invenitur,  intellexisse  sibi  vi- 
sus  est  aliquid  interesse  inter  ea  exempla,  in  quibus  nomi- 
nativus   pronominis    reperiatur    atque   illa,    in  quibus  casus 

obliquus  exstet;  praeterea  autern  summum  momentum  in  eo 
positum  esse,  quam  sententiam  ac  vim  singulis  locis  prono- 
men  habeat.  quod  subtiliter  et  acute  expositum  esse  quam- 
quam  libenter  concedimus,  minime  tamen  inde  id  sequi  pu- 
tamus,  quod  Weinboldus  efficere  studuit;  contendit  enim  ille, 
cum  vis  et  gravitas  pronominis  minuatur,  si  inter  primam  et 
alteram  enuntiationis  vocem  inseratur  neque  aliam  illud  tum 
vim  babeat,  quam  graeci  sermonis  encliticae,  hoc  loco  scri- 
pturam  codicum  PC  non  ferendam  esse.  at  cum  summum 
momentum  positum  sit  in  voce  „haec",  quae  secundo  loco 
omni  vi  privetur,  pronomen  autem  personale  nullius  fere  pon- 
deris  sit,  apparet,  si  recte  se  habent,  quae  modo  de  colloca- 
tione  pronominis  exposita-sunt,  hoc  loco  Pi  testimonio,  quod 
Dieckius  quoque  probavit,  „atque  ego  haec"  legendum  esse. 
—  huic  loco  simillimus  est  Cat.  52.  2,  ubi  eadem  ratione 
scripturam  Vi  „longe  alia  mihi  mens  est"  rejiciemus.  nam 
facile  intelligitur  Catonem  in  oratione  vix  id  declarare  vo- 
luisse  se  potissimum  cum  Caesaris  verbis  dissentire,  sed  ma- 
gis  id  praedicare  se  aliter  quam,  qui  antea  locutus  sit,  de  re 
proposita  cogitare.  quod  si  perpendimus  patet  haut  ita  vo- 
cem  „mihia,  quam  alteram  „alia"  cum  gravitate  ab  oratore 
pronuntiandam  fuisse  itaque  consilio  „mihi"  testimonio  codi- 
cum  PC  eo  loco  positum  esse,  ubi  minus  aures  audientium 
offendere  posset.  nescio  autem,  quomodo  Weinholdus,  quem 
Wirzius  (p.  363)  secutus  est,  cum  bene  ad  Cat.  51.  35  vim 
collocationis  pronominum  exposuerit,  tamen  secum  ipse  pu- 
gnans  eum  ordinem  verborum  retinendum  esse  censuerit,  quem 
uno  codice  Vo  traditum  videmus.  —  de  ceteris  locis  fere 
omnibus  ita  disputari  potest,  ut  certi  aliquid  statuere  satis  du- 
bium  sit.  nihilominus  tamen  Weinholdus  etiam  talibus  locis 
ad  Vi  auctoritatem  comprobandam  usus  est.  sic  Cat.  37.  33 
collocatiouem  verborum,  qualis  in  PC  invenitur,  „magnae  ini- 
tium  cladis"  omnes  editores  retinuerunt,  Weinholdus  autem 
illam  praetulit,  qualis  in  Vo  exstat  „initium  magnae  cladis". 
contendit  autem  nullum  locum  reperiri,  quo  Sallustius  sic,  ut 
in  PC  scriptum  sit,  verba  coilocaverit  ejusque  diccndi  generi 
solum  aptam  esse  Vi  scripturam.  sed  quamvis  imperiose  ille 
haec  cdixerit,   nobis  tamen  vix  unquam  persuadebit  Vi   scri- 

turam  meliorem  esse.  nam  etsi  constat  Sallustium  in  univer- 
sum  Ciceronis  aliorumque  scriptorum  consuetudinem  non 
adamasse,  qua  substantiva  inter  adjectivum  et  alterum  sub- 
stantivum  e  priore  pendens  inserere  solent,  caussa  tamen  nulla 
existit,  cur  Sallustium  ne  hoc  quidemloco  illam  verborum  colloca- 
tionem  admisisse  arbitremur,  praesertim  cum  ne  verum  quidem 
sit,  quod  Weinboldus  annotavit,  alio  loco  hauc  verborum  collo- 
eationem  non  reperiri.  unum  certe  exemplum  indagavi,  quod 
cum  hoc  comparari  potest:  Cat.  36.  5,  ubi  in  omnibus  codi- 
cibus  legitur  „duobus  senati  decretis".  —  eodem  modo  ad 
ipsius  arbitrium  judicavit  Weinholdus  de  collocatione  verbo- 
rum  Cat.  58.  11  „pugnare  pro  potentia  paucorum",  quam 
prout  in  Vo  reperiatur,  veriorem  esse  dixit,  quam  reliquorum 
librorum  „pro  pot.  pauc.  pugnare".  sed  nihil  valet  dicere 
scripturam  aliquam  pulchriorem  esse,  aliamvero  quamvis  ce« 
terum  bene  traditam  pro  deteriore  habendam  esse.  namque 
si  ita  rem  instituimus,  omnia  ubique  ponere  ac  tanquam  vera 
praedicare  licebit.  —  Jug.  14,  11  veram  collocationem  ver- 
borum  „ubivis  tutius  quam  in  meo  regno"  in  PC  exstare  Wein- 
holdus  negavit  Woelfflinum  testatus,  qui  comparatis  inter  se 
sexaginta  fere  locis  eam  legem  Sallustium  sibi  imposuisse 
reperit,  ut  „meum,  tuum,  suum"  pronomina  ibi  tantum  sub- 
stantivis  praemittantur,  ubi  aut  vis  et  pondus  in  pronomine 
posita  sint,  aut  substantiva  praeter  pronomina  etiam  cum  ad- 
jectivis  conjuncta  inveniantur.  apparet  vero,  si  hauc  con- 
suetudinem  dicendi  Sallustianam  respicimus,  quam  bene,  ne 
dicam  melius,  sese  habeat  scriptura  PC.  nam  verba  „ubivistf 
et  „in  meo  regno"  inter  se  opposita  esse  itaque  cum  momen- 
tum  in  pronomine  insit,  illud  scriptorem  praemisisse  nemo 
non  videt.  —  Jug.  31.  28  bene  quidem  Weinholdus  verba 
„beneficii  memorem  esse  quam  maleficii",  quae  Jordanus  a 
grammatico  licenter  transposita  esse  judicaverat,  ab  hac 
suspicione  defendit.  neque  enim  ordinem,  qualem  in  Vo  ex- 
stare  videmus  a  Sallustii  consuetudine  loquendi  alienum  esse 
exemplis  docuit  hisce:  Cat.  32.  2,  (huic  homini  non  minor 
vanitas  inest  quam  audacia)  Jug.  19.  2,  (silere  melius  puto, 
quam  parum  dicere)  Cat.  47.  1  autem  (Volturcius  docet  se 
nihi!   amplius  scire   quam   legatos)  melius  omiserit.    sed  ut 

concedamus  Sallustium  interdum  illum  ordinem  verborum  ad- 
misisse,  quem  codex  Vus  exhibet,  minime  tamen  inde  sequi- 
tur,  quae  in  PC  leguntur  „beneficii  quam  maleficii  m.  esseu, 
prorsus  repudianda  esse.  nam  etiam  scripturam  codicum  PC 
exemplis  probari  posse  Jordanus  docuit.  praeterea  autem  ne 
verum  quidem  est,  quod  Weinholdus  contendit  gravius  sen- 
tentiaeque  aptius  totius  orationis  momentum  esse  Vi  verborum 
ordine  recepto.  multo  enim  apertius  inter  se  opponuntur  „bene- 
ficiiu  et  „nialeficii"  memoria,  id  quod  Memmius  consequi  voluisse 
apparet,  si  duo  verba  „beneficiiu  et  „maleficii"  juxta  posita 
sunt,  quam  si  Vi  scripturam  comprobamus.  —  sed  ecce  attu- 
lit  Weinholdus  novum  ac  plane,  ut  statuit,  manifestum  exem- 
plum,  quo  doceatur  in  Vo  antiquiorem  scripturam  servatam, 
in  reliquis  omnibus  corruptam  esse.  namque  Jug.  85.  23  in 
PC  haec  verborum  collocatio  exstat :  „majorum  gloria  posteris 
quasi  lumen  est  neque  bona  neque  mala  eorum  in  occulto 
patituru,  in  Vo  autem  hunc  ordinem  invenimus:  „nequemala 
neque  bonau.  quam  scripturae  discrepantiam  Weinholdus 
inde  derivandam  esse  judicavit,  quod  olim  librarius  consuetu- 
dinis  cotidianae  recordatione  quadam  id  quod  adhuc  recte 
Vo  servatum  sit,  in  reliquis  licenter  mutaverit.  minine  enim 
ferendum  esse,  quod  in  PC  reperiatur,  cum  Marius  non  id 
maxime  oratione  premat  bona  posterorum  propter  gloriam 
majorum  in  occulto  esse  non  posse,  sed  potius  id  significa- 
turus  sit  mala  posterorum  gloria  quasi  illustrari  ita,  ut  illa 
in  occulto  esse  non  possint.  mihi  quidem  alia  mens  est. 
arbitror  enim  Marium  hanc  sententiam  verbis  efferri  voluisse 
gloria  majorum  omnia  sive  bene  sive  male  facta  posterorum 
quasi  illucescere  ita,  ut  nihil  eorum  lateat.  quam  ob  rem 
quam  maxime  decere  filios  patrum  illustrissimorum  illorum 
facta  suis  aequare,  sin  minus  id  consequi  possint,  cavere 
illos,  ne  majorum  magna  nomina  ignominia  afficiant.  patet 
autem,  si  aliter  statuimus,  verba  „neque  bona  neque  mala" 
prorsus  supervacanea  esse.  nam  si  id  tantum  orator  ex- 
primi  voluit  propter  gloriam  majorum  posteros  a  turpibus 
factis  abstinere  debere,  cur  etiam  „bona"  addidit?  tantum 
igitur  abest,  ut  Weinholdo  et  Wirzio  (p.  363)  assentiamur, 
ut  contra  statuamus,  si  recte  ille  de  loci  conditione  disputa- 

verit,  Vi  scripturam  ne  jure  quidem  defendi  posse.  cum  ta- 
men  haec  verba,  quae  in  libris  mscriptis  leguntur,  satis  ex- 
plicari  possint,  quid  perversius  est,  quam  ea  proferre,  quibus 
ornnia  potius  turbantur,  quam  ut  ad  demonstrandum  aliquid 
valeant?  —  etiam  in  §§.  3.  26.  30  Weinholdus  Vo  libro  ni- 
miam  auctoritatem  tribuit,  id  quod  singulis  locis  examina- 
tis  et  inter  se  comparatis  facile  probari  potest.  juvatau- 
tem  illos  conjunetos  tractare.  verba  de  quibus  agitur,  haec 
sunt:  in  §  3.  „quantum  cum  maxumo  beneficio  vostro  negoti 
sustineani"  in  codicibus  PC  legitur,  contra  in  VC  „quantum 
cum  maxumo  vostro  benef."  ;  deinde  in  §.  26  hic  ordo  verbo- 
rum  in  Po  exstat  „cum  vestro  maxumo  beneficio",  in  VC  autem 
„cum  maxumo  v.  benef.";  denique  in  §.  30  Vus  paene  solus 
„egomet  plurimis  laboribus  et  periculis  quaesivi"  exhibet,  cum 
in  plerisque  ceteris  „ego  nieis"  (PC)  aut  „egomet  rueis"  (P3) 
reperiatur.  jam  quaestio  est,  quid  judicandum  videatur  de 
collocatione  pronominis  possessivi,  quod  Weinholdus  his  tribus 
locis  in  Po  perversa  ratione  positum  contendit.  cognovisse 
enim  ille  sibi  videbatur  Sallustium  pronomen  possessivum,  ubi 
etiam  adjectivum  cum  substantivo,  ad  quod  pronomen  perti- 
neat  conjunctum  inveniatur,  aut  inter  adjectivum  et  substan- 
tivum  aut  post  illa  collocasse.  nec  rara  sane  sunt  hujus  con- 
suetudinis  exempla.  sic  legitur  Cat.  35.  1  „egregia  tua 
fides",  ibique  „in  magnis  meis  periculis" ;  Jug.  16.  3  „omni- 
bus  meis  rebus",  ib.  97.  2  „integris  meis  finibus".  praeterea 
etiam  Weinholdus  attulit  locos  Cat.  50.  2.  Jug.  23.  2.  76.  6. 
90.  3;  alterius  vero  collocationis  exempla  haec  exstant  Jug. 
4.  3  „utili  labore  meo",  ib.  59.  3  „expeditis  peditibus  suis", 
ib.  113.  6  „cum  plerisque  necessariis  suis",  hist.  2.  96.2.3.61. 
1.  4.  61.  1.  secl  etiam  tertiarn  rationem  pronominis  collocandi 
interdum  a  Sallustio  admissum  esse  apparet  loco  Cat.  1.  2, 
ubi  „nostra  omnis  vis"  legitur.  his  vero  praemissis  ad  ipsos 
locos,  de  quibus  disseritur,  revertamur  et,  quo  jure  Wein- 
holdus  singulis  Pi  scripturam  Vaticanae  posthabuerit,  quae- 
ramus.  ac  primum  quidem  id  assequi  non  possum,  cur  ille 
in  collocatione,  qualis  in  §.  3.  invenitur,  adeo  offenderit. 
quid  enim  voluerit,  cum  haec  scriberet  „collocationem  (Pi) 
quominus  probemus,  hoc  impedit,  quod  ea  adscita  vis  prono- 

minis  obscuratur"  equidem  non  intelligo.  id  certe  video, 
quod  idem  ordo  verborum  („m.  v.  benef.")  in  Vo  etiam  in  §. 
26  invenitnr,  minime  inde  concludi  posse  Vi  scripturam  pro 
veriore  esse  habendam.  quod  autem  attinet  ad  §.  26,  ne  ibi 
quidem  Weinholdus  codicem  Pum  minus  valere  suo  jure  sta- 
tuit.  nam  utut  de  scripturae  discrepantia  judicamus,  id  loco 
Catilinae  jam  supra  allato  et  infra  §.  30,  ubi  item  Weinhol- 
dus  codicem  Pum  injuria  neglexit,  satis  demonstratur,  per  se 
quidem  hanc  collocationem  „cum  vestro  maxumo  beneficio" 
a  Sallustii  consuetudine  non  prorsus  abhorrere.  denique  in 
§.  30  apparet  Weinholdum  idcirco  scripturam  Pi  repudiare,  quod 
hoc  quoque  loco  in  collocatione  verborum  offendit,  qualis  ex- 
sistit,  nisi  Vi  auctoritatem  secuti  „egomet"  pro  vera  scriptura 
habere  malumus.  sed  quoniam  modo  exposuimus  ordinem 
„meis  plurim.  peric."  utique  offensionis  nihil  habere,  caussa 
non  est,  cur  temere  scripturam  Pi  improbemus.  —  sed  quid- 
quid  de  his  locis  dubiis  judicamus,  id  sane  concedendum  est 
videri  hic  illic  Pum,  ubi  aliis  locis  collocationem  elegantio- 
rem  et  cum  usu  reliquorum  scriptorum  magis  congruentem 
exhibet  librarii  seu  negligentia  seu  consilio  contaminatum 
esse.  — 

Restant  loci  satis  multi ,  ubi  in  Po  si  non  praeferendam, 
at  certo  haud  minus  bonam  scripturam,  quam  in  Vo  inveniri 
putamus.  perperam  vero  Weinholdus  et  Dieckius  fecerunt, 
quod  his  quoque  singulis  locis  ita  usi  sunt,  velut  ac  si  aucto- 
ritas  et  praestantia  Vi  admodum  confirmari  eis  possit  nec  po- 
tius,  quae  in  utroque  libro  Vo  et  Po  scripta  sunt,  per  se 
quidem  aeque  bene  sese  habeant,  ut  nisi  alia  caussa  ex- 
trinsecus  accedat,  discerni  certe  non  possit,  utrius  codicis 
scriptura  singulis  locis  maxime  comprobanda  sit.  e  maximo 
numero  hos  tractandos  elegimus.  Cat.  20.  2  in  Vo  legitur 
„foret",  in  PC  „forent".  utramque  scripturam  ferri  posse 
Kritzius  (ad  Cat.  10.  1)  demonstravit,  Herzogius  autem  (ad 
h.  1.)  plurali  numero  vim  verborum  admodum  augeri  judicavit. 
quod  vero  Weinholdus  dicit  exemplis,  quae  Badstuebnerus 
(de  Sallnst.  dic.  gen.  progr.  gymn.  Friderico-Guilelm.  Berolini 
a.  1863  p.  5)  attulit,  scripturam  Pi  non  probari,  hac  in  re 
errat.  loci,  quos  Badstuebnerus  collegit,  hi  sunt:   Jug.  38.  8. 


i 


28 

ib.  52.  4.  68.  statuit  autem  Weinholdus,  quod  his  locis  duo 
substantiva  particulis  „atque"  „et"  conjuncta  sint,  aliter 
illos  sese  habere,  quam  hunc,  ubi  duo  substantiva  particula 
„que"  conjuncta  inveniuntur,  id  quod  efficiatur  quam  maxime 
diversa  vi  ac  notione  trium  illarum  particularum.  sed  etsi 
concedimus  paullum  inter  illos  interesse,  minime  tamen  ex  eo 
quod,  quae  substantiva  particulis  „atque"  „et"  conjunguntur, 
sua  quidque  vi  juxta  se  ponuntur,  quae  vero  particula  „que" 
ita,  ut  posterius  quasi  rationem  antecedentis  accuratius  indi- 
cet,  (cfr.  Hermannus  ad  Elmsleyi  Med.  Lips.  p.  33,  Zum- 
ptius  gr.  §.  333)  id  sequitur,  illa  exempla  a  Badstuebnero 
allata  cum  hoc  comparanda  non  esse.  itaque,  dum  alia  ar- 
gumenta  Weinholdus  afferat,  nos  quidem  „forent"  pro  integro 
habebimus.  nec  multum  valere  etiam  Servii  testimonium  pu- 
tamus,  quamquam  et  Leutschius  (in  phil.  21.  19.)  et  Wein- 
holdus  illud  plurimi  faciendum  statuerunt.  vix  enim  unquam, 
si  omnibus  locis  grammaticorum  et  commentatorum  testimonia 
nimis  anxie  respicias,  de  conditione  singulorum  locorum, 
quales  in  codicibus  exstant,  verum  judicium  proferre  audeas. 
satis  enim  constat  haud  raro  a  grammaticis  ea  tradita  esse, 
quae  a  scriptura  codicum  optimorum  prorsus  abhorreant;  id 
quod  non  solum  iis  locis  omnibus  factum  videmus,  ubi  gram- 
matici  negligentius  utpote  ex  memoriaverba  scriptorum  com- 
memoraverunt,  sed  ibi  quoque,  ubi  verbis,  quae  afferunt,  aliquid 
probare  student,  quibus  iocis  majore  diligentia  usos  esseillos 
credibile  est.  —  miror,  quod  Cat.  20. 14  Dieckius  Pum  quam- 
quam  dubitantur  Vo  postposuerit  atque  omissa  particula  „en", 
ut  est  in  Vo,  orationem  expeditius  procedere  censuit.  nam  ut 
omittam  Jordanum  de  Vi  discrepantia  illo  loco  nihil  annota- 
visse,  etiam  si  recte  sese  habet,  quod  unus  Dietschius  refert, 
tamen  jureWirzius  (p.  364)  Dieckii  sententiam  rejecit.  neque 
enim  subsequens  enuntiatio  ac  potissimum  „praeterea"  lan- 
guent,  modo  verba  „quam  optastis"  adjectivi  „exspectatae" 
loco  posita  esse  statuamus.  lacunis  autem  Vum  non  prorsus 
vacare  cum  alibi  cognovimus,  tum  hoc  loco  error  librarii 
praecedente  voce  „expergiscimini"  etiam  verisimilior  fit.  ■ — 
deinde  Cat.  51.  21  Weinholdus  argumentatione  satis  artifi- 
ciosa  et  contorta,  cui  tamen  vix  quisquam  assentiatur,  verba, 

ut  in  PC  reperiuntur  „in  sententiam"  ferri  non  posse  de- 
monstrare  studuit  ac  potius  cum  Vo  P1  E  „in  sententia"  le- 
gendum  esse  arbitratus  est.  idem  Dieckius  quoque  contendit. 
sed  rem  accuratius  tractemus.  Caesar  oratione,  unde  verba 
controversa  desumpta  sunt,  Catilinarios  defendit  ab  illis,  qui 
capitis  eos  damnandos  esse  adversus  provocationem  antea 
censuerant.  quorum  in  numero  cum  etiam  Silanus  consul 
designatus  esset,  magnopere  eum  reprehendit,  quod  item  ac 
ceteri  senatores  tale  facinus  probare  non  dubitaverit.  legibus 
enim  vetitum  erat,  ne  de  capite  eiviuni  Romanorum  injussu 
populi  judicaretur  (cfr.  Cic.  p.  Rab.  4.  12,  Jacobsius  ad  Cat. 
51.  8  et  22.).  quo  magis  autem  Silanus  cognosceret,  quanto 
commisso  indulgeret,  Caesar  ironice  et  acerbe  ita  loquendo 
perrexit  „sed  per  deos  immortalis,  quam  ob  rem  in  senten- 
tiam  non  addidisti,  ut  prius  verberibus  in  eos  animadver- 
teretur?"  quod  si  consideramus ,  dubium  esse  non  potest, 
quin  rectissime  se  habeat  scriptura  Pi  „in  sententiam".  verba 
autem  „in  sententiani"  et  „in  sententia"  ita  inter  se  differunt, 
ut  „in  sententiam  addere"  signiticet  judicium  ante  in  formam 
aliquam  redactum  addidamento  supplere,  „in  sententia  addere" 
nihil  aliud,  nisi  tum  cum  contionaris,  aliquid  praetermissum 
postea  exponere.  —  frustra  Cat.  52.  29  Weinholdus  et 
Dieckius  scripturam  Pi  „prospera  omnia  cedunt"  tanquam 
falsam  coarguere  conati  sunt.  nam  etsi  concedimus  ea,  quae 
in  Vo  leguntur  „prospere  omnia  cedunt"  sat  multis  exemplis 
e  Cicerone,  Tacito,  Sallustio  ipso  desumptis  confirmari  posse, 
quid  obstat,  quin  Sallustium  adjectivo  „prospera"  hic  usum 
esse  credamus?  praesertim  cum  alia  adjectiva  adverbiorum 
loco  prorsus  eodem  modo  atque  hic  ab  illo  usurpata  esse 
constet.  interesse  sane  aliquid  inter  adjectivorum  et  adver- 
biorum  usum  ne  ego  quidem  negaverim.  prorsus  autem  illis 
assentior,  quae  de  hac  re  accuratius  exposuerunt  Dietschius 
(in  ed.  a.  1846  ad  h.  1.)  et  Kritzius  (ad  Cat.  26.  5).  exemplis 
ab  illis  hominibus  diligenter  collectis  (Cat.  20.  2.  Jug.  63.  1. 
Tac.  ann.  2.  5)  Eussnerus  (p.  168)  rectc  addidit  Cat.  26.  5. 
—  sed  quid  de  ratione,  qua  Weinholdus  in  arte  critica 
factitanda  versatur,  judicandum  videtur,  si  ca  quae  de  scriptura 
Vi  „adgredimini"  Cat.  58.  12  argumcntatus  est,   comparamus 

cum  illis,  quae  antea  ad  Cat.  20.  15  exposuit.  ibi  enini 
scripturam  Vi  „utemini"  adeo  verbis  exornavit,  ut  ubique 
Sallustium  in  cohortationibus  futuro  usum  esse  facile  suspi- 
ceris;  hic  vero  imperativum ,  quem  nescio  quibus  caussis 
commotus  priore  loco  rejiciebat,  ultro  in  ordinem  verborum 
inseri  jubet  pro  conjunctivo  „aggrediamini",  quem  omnes 
libri  mscripti  praeter  Vum  tuentur,  quod  nusquam  Sallustius 
in  talibus  cohortationibus  contionantes  conjunctivo  utentes 
introducat.  atque  etiam  singula  exempla  hujus  rationis  attu- 
lit  Cat.  52.  33.  Jug.  10.  8.  14.  6.  85.  47.  at  nihilominus 
errasse  illum  quam  luculentissime  demonstratur  verbis,  quae 
Jug.  110.  4  leguntur.  hunc  locum  si  respexisset  ac  si  repu- 
tasset,  quae  Kritzius  ibi  annotavit,  vix  illum  tam  temere  et 
praepropere  Pi  scripturam  repudiasse  nobis  persuasum  habe- 
raus.  —  Jug.  10.  2  in  editionibus  Kritzii,  Dietschii,  Jordani, 
Jacobsii  legitur,  quod  codicibus  PC  traditum  est  „meque 
regnumque  meum  gloria  honoravisti".  quae  verba,  postquam 
Cortius  his  exemplis  illustravit  Cat.  12.  4  et  35.  3,  nemo 
adhuc  usque  ad  Weinholdum  et  Dieckium  a  Sailustiano  ge- 
nere  dicendi  abhorrere  atque  inepta  insolenterque  dicta  esse 
putavit.  nunc  vero  illi  primi  minime  illa  ferenda  esse  docue- 
runt.  neutrum  enim  exemplum  satis  aptum  esse,  quo  aliquid 
demonstretur.  jusserunt  igitur  legendum  esse  cum  Vo  „gloria 
oneravisti",  quod  a  sua  parle  locis  similibus  confirmare  stu- 
debant.  nullum  tamen  exemplum  attulerunt,  quod  prorsus 
cum  Vo  congruat,  ita  ut  facile  eodem  modo  ac  Weinholdus 
sic  distinguere  possis:  aliud  est  (exemplis  utor  a  Weinholdo 
allatis)  „laudibus  onerare"  (Liv.  4. 13),  aliud  „promissis  one- 
rare"  (Sall.  Jug.  12.  3),  aliud  „gloria  onerare".  neque  item 
exemplum  a  Dieckio  e  Just.  5.  4.  13  allatum  idoneum  vide- 
tur:  itaque  donec  Weinholdus  et  Dieckius  alia  attulerint, 
certe  licebit,  num  recte  dictum  sit  „gloria  onerare"  eodem 
jure  dubitare,  quo  illi  Pi  scripturam  in  dubitationem  vocave- 
runt.  —  quod  Jug.  14.  9  in  reliquis  codicibus  omnibus  ex- 
stat  „tuis"  in  uno  Vo  omissum  est,  nec  quemquam  illam  vo- 
cem  verbis  „hucine,  Micipsa  pater,  beneficia  tua  evasere,  ut 
quem  tu  cum  liberis  tuis"  et  q.  s.  perlectis  desideraturum 
esse  puto.    attamen  caussa  non  est,  cur  Weinholdo  assentia- 

mur,  qui  auctoritatem  Vi  secutus  pronomen  ferendum  non 
esse  statuit.  quamvis  enim  constet  Romanos  pronominibus 
possessivis  plerumque  usos  esse,  ubi  momentum  aliquod  vel 
vis  in  illis  posita  erant  aut  ubi  omisso  pronomine  sententiae 
obscuritas  oriri  poterat,  Sallustium  tamen  ab  hac  consuetudine 
saepius  deflexisse  praeter  hunc  locum  etiam  edocemur  locis 
Jug.  10.  1.  11.  3.  24.  3  (quem  locum  Weinholdus  quidem  p. 
222  satis  temere  rejiciebat)  aliis,  quorum  longe  plurimis  ne 
in  Vo  quidem  pronomen  omissum  est.  praeterea  autem,  quod 
Dietschius  (in  ed.  a.  1868.  praef.  p.  8.)  Weinholdo  probante 
statuit  verisimilius  esse  pronomen  e  glossa  in  libros  irrepsisse, 
quam  a  subtili  aliquo  grammatico  ejectum  esse,  quiscredatV 
docere  certe  nos  debebat  ille  homo  doctus,  quamnam  caussam 
glossae  additae  sibi  ipse  excogitaverit.  —  Jug.  24.  3  etiam 
postquam  Pratjius  (p.  46)  de  loco  disputavit,  satis  dubium 
est,  num  re  vera  Sallustius  praepositionem  „ad"  scripserit. 
etenim  minime  plus  justo  tribuendum  est  auctoritati  Septimii, 
qui  fortasse  casu  aliquo  2.  51  „qui  eum  oratum  venissent" 
scripsit.  —  Jug.  31.  17  equidem  caussam  non  video,  cur 
omnes  editores,  quatenus  eorum  libris  uti  licuit,  atque  in 
eorum  numero,  qui  alibi  auctoritatem  Pi  plurimi  facere  solet, 
Jordanus,  codicum  VP1  scripturam  „quo  majus  dedecus  est" 
pro  eo,  quod  in  PC  exstat  „quo  magis  dedecus  est"  in  or- 
dinem  verborum  receperint.  utrumque  enim  bene  dici  posse 
vix  est,  quod  moneam.  accedit,  quod  Sallustium  usum  ad- 
verbiorum  adjectivorum  loco  cum  verbo  auxiliari  conjunctorum 
valde  adamasse  exemplis ,  quae  Dietschius  (in  ind.  Sallust. 
p.  372)  et  Badstuebnerus  (p.  11)  diligentissime  collegerunt, 
satis  comprobatur.  —  Jug.  31.  18  in  omnibus  codicibus 
praeter  Vum,  quo  „vobis"  traditur,  „vos"  legimus,  quod  Wein- 
holdus  Cortium  secutus  non  ferendum  esse  judicavit.  ac 
concedendum  est  scripturam  codicis  Vi  „vobis"  facile  elegan. 
tiorem  videri;  num  vcro  melior  sit,  nos  quidem  valde  dubi- 
tamus.  nam  etiamsi  „vos"  retinemus,  eadem  inter  se  oppo- 
mmtur,  quae  a  Menmiio  inter  se  opponi  Weinholdus  intellexit. 
nam  verba  „vobis"  et  „illis",  „fecisse-<  et  „occidisse"  singilla- 
tim  sibi  respondent ;  at  „vos  fecisse"  „illis  occidisse',  tanquam 
in  unam   notionem   comprehensa   contraria   sunt.    jam  supra 

antem  memoravimus  non  ubique  Sallustium  illam  orationis 
concinnitatem  assequi  studuisse,  qua  Ciceronis  scripta  ex- 
cellunt.  itaque,  quamquam  verum  est,  si  recte  intelligimus, 
illud  Licinianum  (p.  42  ed.  Bonn.)  Sallustium  non  ut  histo- 
ricum  sed  ut  oratorem  legendum  esse,  minime  tamen  stilus 
Sallustianus  cum  Ciceronis  comparandus  est,  qua  de  re  con- 
tulisse  juvabit,  ut  alios  omittam,  Gerlachium  (in  edit.  vol.  3. 
p.  307  seqq.).  —  Jug.  85.  11  gravioris  momenti  exemplum 
exstare  Weinholdus  judicavit,  quo  comprobaretur  codicis  Vi 
auctoritatem  inagis  quam  reliquorum  ac  praecipuePi  sequen- 
dum  esse.  nam  cum  inPC  haec  scripta  sint:  „ita  plerumque 
evenit,  ut  quem  vos  imperare  jussistis,  is  imperatorem  alium 
quaerat",  in  VC  vero  pro  „imperare"  reperiatur  „imperatorem" 
ac  post  „is"  pronomen  „sibi"  insertum  sit,  hanc  scripturae 
discrepantiam  Po  vitio,  Vo  landi  vertit.  dixit  autem  non  fa- 
cile  fieri  potuisse,  ut  „imperatorem"  ex  „imperare"  oriretur; 
deinde  propter  ambiguitatem  orationis  „sibi"  Sallustium  neces- 
sario  ascribere  debuisse.  qua  in  caussa  ne  Weinholdo  assen- 
tiar,  multa  me  prohibent.  nam  primum  quidem  verum  non 
est,  quod  ille  contendit  verba  „is  imperatorem  alium  quaerat" 
omisso  „sibi"  facile  sinistre  accipi  posse.  quis  enim,  qui  ra~ 
tione  salva  utitur,  illa  aliter  intelligere  poterit,  quam  impera- 
torem  designatum  alium  quaerere,  qui  sibi  consulat,  ut  ipse 
quidemnomen  imperatoris  prae  se  ferat,  alter  autem  rationem 
monstret,  qua  omnia  agenda  sint.  deinde  vero  verisimilius 
videtur  pronomen  „sibi"  a  librario  sive  grammatico  ad  mar- 
ginem  adscriptum  deinde  in  verba  irrepsisse,  quam  de  in- 
dustria  praetermissum  esse.  itaque  si  hoc  loco  scripturam 
Vi  minus  probamus,  ne  altero  quidem  illam  praestare  pu- 
tabimus.  fieri  certe  potuit,  quod  Weinholdus  suspicatus  est, 
ut  librarii  accusativum  „imperatorem",  quum  parum  eum  in- 
telligerent,  cum  infinitivo  mutarent;  nec  minus  tamen  per  se 
probabile  videtur  illos,  quum  offenderent  in  infinitivo  „impe- 
rare"  sic  nude  posito,  „imperatorem"  pro  genuina  scriptura 
substituisse.  nam  utrumque  recte  dici  posse  nemo  negabit. 
patet  autem  etiam  hoc  exemplo,  quam  caute  in  eis  locis  eli- 
gendis  agendum  sit,  quibus  judicium  de  fide  et  auctoritate 
codicis    alicujus    confirmetur.      plerique   enim   ita    comparati 

sunt,  ut  satis  magna  probabilitate  hanc  vel  illam  scripturam 
quae  in  singulis  invenitur,  defendere  possis.  —  Jug.  85.  13 
in  PC  legitur  „et",  in  Vo  „aut" ;  hoc  vero  cum  duae  notiones 
audiendi  et  legendi  non  conjungendae  sint,  sed  separandae 
multo  praestare  ac  tali  exemplo  fidem  codicis  Vi  admodum 
firmari  posse  Weinholdus  et  Dieckius  sibi  visi  sunt.  sed 
credo,  nisi  aliis  locis  auctoritas  illius  firmari  possit,  illam 
semper  satis  dubiam  futuram  esse.  haec  vero  est  illa  prin- 
cipii  petitio,  quam  Weinholdus  quondam  (p.  191.  ann.  15) 
Jordano  exprobravit.  —  erravit  Weinholdus,  quod  Jug.  85.  29 
„peetore",  quod  in  codicibus  Vo  et  Basiliensi,  in  hoc  autem 
superscripto  „corpore"  legitur,  longe  praestare  putavit  ei, 
quod  in  PC  exstat  „corpore",  cui  verbo  in  Po  quidem 
„pectore"  appictum  est.  apparet  enim,  cum  et  „corpore"  et 
„pectore"  per  se  bene  se  habeant,  illud  non  confirmari  Quin- 
tiliani  testimonio,  qui  2.  15.  7  similiter  scripsit  (Manium 
Aquilium  defendens  Antonius  cum  scissa  veste  cicatrices, 
quas  pro  patria  pectore  adverso  suscepisset,  ostendit)  neque 
item  verbis  Dietschii,  qui  (in  ed.  min.  a.  1868  praef.  p.  11.) 
vulnera  pectore  adverso  excepta  rnulta  laudabiliora  et  glorio- 
siora  esse  statuit,  quam  quae  advorsa  corpore,  ergo  vel  ventre 
vel  pedibus  infiicta  sint,  quasi  pectus  non  et  ipsum  adversi 
corporis  pars  sit.  —  denique  Jug.  85.  42  Weinholdus  et 
Dieckius  „omnibus",  cum  in  Vo  et  aliquot  infimae  notae  libris 
scriptum  inveoiatur,  quamquaminPC  omissum  est,  ita  defen- 
dere  conati  sunt,«ut  dicant  illud  consilio  ac  sententiae  totius 
orationis  optime  respondere  neque  a  consuetudine  Sallustii 
alienum  esse.  recte  fortasse  ita  judicavcrunt ;  nos  vero,  cum 
vocem  omissam  vix  quisquam  desideret,  supervacaneani  illam 
neque  necessariam  esse  arbitramur,  quaque  eo  libentius  care- 
mus,  cum  in  codicibus  satis  bonis  omnino  non  reperia- 
tur.  — 

Jam  mihi  liceat  indiculos  proponere,  quibus  quid  de  sin- 
gulis  locis  statuendum  videatur,  facilius  cognosci  possit.  ac 
primum  quidem  illos  locos  sub  uno  aspectu  ponam,  quibus 
Vus  sive  solus  sive  cum  aliis  libris  mscriptis  veram  scriptu- 
ram  servavit,  Pus  autem  corraptus  videtur. 

Cat.  20.  2  spectata  VC 
—  20.  5  quae  mente  agitavi  VC 


—  20.  6  ipsi  (p.  in  marg.)  V 

—  20.  13  habemus  V  (?)  p 

—  35.  1  in  magnis  meis  VC 

—  51.  5  infida  et  advorsa  VCp 

—  51.  15  severior  PC 

—  52.  11  sita  est  VC 

—  52.  18  intentius  Vp  i.  m. 
Jug.  10.  1  ego  te,  Jugurtha  VC 

—  14.  10  ab  V  (?)  p 

—  14.  11  et  V 

—  14.  12  multum  laboris  V 

—  24.  3  incertum  est  Vp  i.  m. 

—  31.  19  contemnit  scilicet  VC 

—  85.  24  fateor  V 

—  85.  30  parvi  Vp 

—  85.  33  praesidium  Vp  (?) 

—  85.  35  mollitiam  VC 

—  85.  41    corporis    pulverem  et 
alia  V,  singuli  ex  C  et  z 


expectata  P 

quae  mente  [frequenter  mente  ver- 

suavi]   agitavi  (haec   glosa  est 

s.  s.  p.)  P 
ipsos  PC 
habeamus  P 
magnis  in  meis  PC  in  meis  magnis 

C  deteriores 
infida  atque  advorsa  PC 
sevior  PC 
positae  P 
attentius  PC 
ego,  Jugurtha,  te  PC 
a  PC 
atque  PC 

multum  laborem  PC 
incertus  sum  PC 
contempnit  [yrofecto]  scilicet  (glosa 

est  s.  s.  p.)  P 
patior  PC 
parum  PC 
praesidia  PC 
mollitiem  PC 
corporis  sudorem  pulverem  et    alia 

PC. 


indice  omnes  eos  loeos  enunierare,  quibus  co- 


Omisi  in   hoc 

dicem  Pum  lapsu  calami  depravatum  esse  patet,  neque  va- 
rietas  lectionis  ea  est,  ut  aliam  ob  caussam  aliquid  mutatum 
esse  suspiceris.  sed  jam  illos  locos  proferre  juvat,  ubi  Vi 
auctoritas  minus  valere  videtur,  ita  tamen,  ut  hic  quoque 
locos  librarii  erroribus  depravatos  non  enumerem. 


Cat.  33.  1  patria  VC 

—  33.  1  nostrum  cuiquam  V 

—  35.  6  Orestillam  tibi  com- 
mendo  V 

—  51.  4  quae  —  consuluerunt  VC 

—  51.'  25  neglexeris  VC 

— -  51.  35  atque  haec  ego  V 

—  52.  2  longe  alia  mihi  V 

—  52.  7  conquestus  V 
Jug.  14.  1  adfinium  loco  V 

—  24.  9  scripsi  V 

—  31.  2  inviti  V 

—  31.  10  honores  non  praedas  V 

—  31.  25  amittatis  V 

—  31.  26  vindicantur  V 

—  85.  5  beneficia  in  rem  publi- 
cam  V 

—  85.  10  veteris  prosapiae  mul- 
tarum  imaginum  et  nullius 
etipendii  V 


patriae  PC 

cuiquam  nostrum  PC 

Orestillam  commendo  PC 

qui  —  consuluerint  PC 

neglegeris  P 

atque  ego  haec  PC 

longe  mihi  alia  PC 

questus  PC 

in  adfinium  locum  PC  in   adf.  loco 

det.  libri 
scribo  PC   Servius   Fuld.    in  Verg. 

Aen.  I.  392. 
inulti  PC 

honori  non  praedae  PC 
omittatis  PC 
vindicatum  PC 
benefacta  rei  publicae  PC 

veteris  prosapiae  ac  (sic  PC  aut  C) 
multarum  imaginum  etnullius  sti- 
pendiiPC  cfr.  Prisc.  2.  221  et  360. 

Jug.  85.  14  obiciuntur  VCp  s.  s. 

—  85.  16  matre  —  possit  —  ma- 
luisse  V 

—  85.  46  sciens  et  V 


objectantur  PC 

patribus  —  posset   —  voluisse  PC 

sciens  sed  PC. 


Denique  maximum  eorum  locorum  numerum  proponam,  qui- 
bus  nisi  praejudicata  opinione  de  Vi  et  Pi  auctoritate  vix 
unquam  satis  certe  judicari  possit.  ac  primum  igitur  his  lo- 
cis  praeter  eos,  quos  infra  enumerabimus,  cum  accuratius  eos 
tractaverimus,  quae  collocatio  verborum  Vi  an  Pi  praeferenda 
sit,  dubium  est:  Cat.  51.  19;  51.  21;  51.  41;  52.  34;  Jug. 
10.3;  14.15;  14.25;  31.  16;  85.22;  85.39;  85.40;  85.45; 
85.  46.     deinde  autem  de  his  locis  dubitare  licet. 


Cat.  20.  2  foret  Vp  s.  s.  p. 

—  20.  6  magis  magisque  V 

—  20.  9  o  fortissimi  viri  VC 

—  20  10  uobis  Vp  i.  m.  C 

—  20.  14  illa  illa  V  (?  cfr.  Wirz. 
ind.  phil.  5.  3G4) 

—  20.  15  hortantur  Vpz 

—  20.  16  utemini  VCp 

—  35.  1  Catilina  salutem  dicit  V 

—  51.  9  sententiam  V 

—  51.  10  permovet  Vp  i.  m. 

—  51.  10  accendet  VCp  i.  m. 

—  51.  12  agunt  VCp  i.  m. 

—  51.  21  in  sententia  VC 

—  51.  23  item  de  condemnatis 

—  51.  33  initium  magnae  cladisV 

—  51.  34  fuit  V 

—  52.  12  scelestis  Vp  i.  m. 

—  52.  18  paulum  VC 

—  52.  26  miseremini  VC 

—  52.  29  prospere  omnia  VC 

—  52.    32     dis    atque     hominibus 
Vp  i.  m. 

—  52.  36  suma  V 

—  58.  11    pugnare    pro    potentia 
paucorum  VC 

—  58.  12  aggredimini  VC 

—  58.  21  cavete  ne  inulti  VC 
Jug.  14.  1  exercitus  V 

—  14.  3  vellem  —  posse  V 

—  14.  9  cum  liberis  V 

—  14.    9    nunquam     quicta     crit 
VP  s.  s. 

—  14.  11  regno  meo  VC 

—  14.  15  propinquos  ceteros  V 

—  14.   15  maerore  atque  luctu  V 

—  14.  24  neque  emori  licet  V 

—  24.  2  sacpc  vos  oratum  mitto  V 


forent  PC 

magis  PC 

o  om.  C  s.  s.  P 

nobis  PC  cfr.  Prisc.  2. 

en  illa  illa  PC 

hortentur  PC 

utimini  PC 

salutem  dicit  P  s.  s.  om.  vel    pro 

eo  substituunt  suo  C 
sententias  PC 
permovit  PC 
accendit  PC 
habent  PC 
in  sententiam  PC 
item  condemnatis  PC 
magnae  initium  cladis  PC 
fuerat  PC 
sceleratis  PC 
paululum  PC 
misereamini  PC 
prospera  omnia  PC 
dis  aut  hominibus  PC 

maxima  PC 

pro  potentia  paucorum  pugnare  PC 

aggrediamini  PC 
cavete  inulti  PC 
exercitum  PC 
vellem  —  posse  me  PC 
cum  liberis  suis  PC 
nunquamne  PC 

meo  regno  PC 

propinquos  ceteros  mcos  PC 

maerore  et  luctu  PC 

neque  mori  licet  PC  cfr.  Wirz.  11. 

saepe  ad  vos  oratum  mitto  PC 

Jug.  24.  10  cruciatura  V 

—  31.  17  majus  VC 

—  31.  18  vobis  V 

—  31.  19  contemnet  V 

—  31.  28  beneficii  memorem  esse 
quam  maleficii  VCp  i.  m. 

—  85.  2  quanto  —  eo  V 

—  85.  3  vestro  beneficio  VC 

—  85.  3  simul  aerario  V 

—  85.  11  imperatorem  VCp  i.  m. 

—  85.  13  aut  VC 

—  85.  17  faciant  VC 

—  85.23  nequemalanequebonaV 

—  85.  23  ita  se  res  habent  VC 

—  85.   26    maximo    vestro  bene- 
ficio  VC 

—  85.  26  meque  vosque  V 

—  85.  29  pectore  VBp 

—  85.  30  egomet  pVC,  quorum 
unus  egomet  meis. 

—  85.  32  profuerunt  VCp  i.  m. 

—  85.  34  ego  VC 

—  85.  35  nam  V 

—  85.  39  incultum  moribus  VC 

—  85.  42  omnibus  flagitiis  V 

—  102.  5  quod  V 

—  102.  8  principio  V 


maleficii  memorem 


cruciatus  PC 
magis  PC 
vos  PC 
contemnit  PC 
beneficii   quam 

esse  PC 
quo  —  eo  PC 
benefieio  vestro  PC 
simul  et  aerario  PC 
imperare  PC 
et  PC 
faciunt  PC 

neque  bona  neque  mala  PC 
habet  PC 
vro  maximo  beneficio  PC 

me  vosque  PC 
corpore  PC 
ego  meis  PC 

profuerant  PC 

ergo  PC 

namque  PC 

incultis  moribus  PC 

flagitiis  omisso  omnibus  PC 

cum  PC 

a  principio  PC. 


Praeter  lios  locos  etiam  nonnulli  exstant,  ubi  nec  Pus 
quique  cum  illo  faciunt  nec  Vus  verba  genuina  exhibent.  eadem 
verba  corrupta  in  utroque  codice  leguntur  Cat.  35.  3  („non  quin 

—  non  possem"  pro  „non  quin  —  possem")  Cat.44.5  („qui  sim" 
pro  „quis  sim")  Cat.  52.  16  („si  in"  pro  „sin  in")  Cat.  52.  20 
(„si  ita  res  esset"  pro  „si  ita  esset")  Cat.  58.  21  („virtute" 
pro  „virtuti")  (cfr.  Dieckius  p.  53).  diversa,  quae  tamen  item 
depravata  sunt,  his  locis  leguntur.  Cat.  20.  7  Jordanus 
(Herm.  1.  234)  et  Weinholdus  (p.  189)  concesserunt  locum 
adeo  corruptum  esse,  ut  vix  quidquam  satis  certum  e  codi- 
cum  discrepantia,  quae  ibi  invenitur,  (Vus:  „boni  atque 
strenui,  nobiles  et  ignobiles",  Pus :  „strenui  boni,  nobiles  atque 
ignobiles")  elici  possit,  qua  in  re  prorsus  cum  illis  consentio. 

—  deinde  Cat.  33.  2  librorum  mscriptorum  „vestri"  (Vp  i.  m.) 
aut  „vostri"  (PC)  falsa  esse  testatur  Gellius  N.  A.  20.  6.  14, 
qui  „saepe  majores  vestrum  miseriti"  sincerissimam  scriptu- 
ram  dicit.  —  tertius  locus  invemtur  Cat.  52.  35,  ubi  in  Vo 
legitur  „Catilina  cum  exercitu  faucibus  urget;  alii  intra  moenia 
atque  in   sinu   sunt   hostes",    in  PC  autem  „ —  intra  moenia 

atque  in  sinu  urbis  sunt  hostes".  quibus  in  verbis  Linkerus 
primus  offendit  atque  ita  legendum  jussit  (acta  societ.  Vind. 
1854  p.  278)  „Cat.  c.  exercitu  in  faucibus  Etruriae  agit,  alii 
intra  moenia  atque  senatu  sunt  hostes".  nempe  intellexisse 
sibi  visus  est  homo  sagacissimus  minime  inter  se  opponi 
posse  verba:  „Catilina  faucibus  urget"  et  „alii  sunt  intra 
moenia  hostes".  itaque  totum  locum  a  Sallustio  ad  exemplum 
Ciceronis  (in  Cat.  1.  2.  5)  effictum  esse  ratus  emendationibus 
satis  dnbiis  eum  sanare  studuit.  aliter  vero  M.  Hertzius 
(phil.  12.  378)  de  loci  condicione  judicavit,  qui  hanc  genui- 
nam  scripturam  fuisse  statuit:  „C.  c.  exerc.  faucibus  urget, 
alii  in  sinu  sunt  hostes"  (cfr.  Dieckius  p.  47).  sed  ne  hoc 
quidem  omnium  assensum  tulit.  Dietschius  enim  (in  ed.  a. 
1859  comm.  cap.  4.  p.  69  seq.)  et  Weinholdus  (p.  191)  ea, 
quae  in  Vo  exstant,  prorsus  comprobaverunt,  Kritzius  autem, 
Jordanus,  Jacobsius  Pi  verba  retinuerunt.  in  loco  pertractando 
necesse  est,  quo  certius  de  ejus  tota  rationejudicemus,  ut  ab 
iis  verbis  ordiamur,  quae  in  libris  mscriptis  eodem  modo  scripta 
leguntur.  posse  quidem  „faucibus  urgere"  sic  dici,  ut  in  §.  24 
invenitur  „dux  hostium  supra  caput  est"  exemplis  a  Kritzio 
(ann.  ad  h.  1.)  allatis  (Plaut.  Cas.  5.  3.  4;  Cic.  pro  Cluent. 
31.  84;  Vell.  5.  33,  quibus  addi  poterat  Flor.  1.  10.  2)  satis 
demonstratur.  nihilominus  tamen  quaeritur,  num  verba,  si 
ita  ea  explicamus,  bene  cum  illis,  quae  sequuntnr,  cohaereant ; 
id  quod  admodum  dnbium  videtur,  si  quae  Linkerus  de  hac 
re  docuit,  accurate  perpendimus.  videlicet  nihil  aliud  vox 
„faucibus"  significat  hoc  loco  nisi  angnstias.  jam  prius  autem 
illam  eodem  modo  intellectam  esse  apparet  glossemate,  quod 
in  codicibus  aliquot  deterrimis  invenitur  „Italiae".  quae  fue- 
rint  illae  angustiae,  si  loci  Ciceroniani  meminerimns,  facile 
perspicitur.  patet  enim  Catonem  designare  angustias  illas 
Etruriae,  quas  qui  occupaverat  a  septemtrionibus  Romam 
ingrcdi  poterat.  hanc  vero  vim  ac  notionem  verbis  inesse  eo 
magis  negligi  potuit,  cum  in  codicibus  vetustissimis  opti- 
misque  ,,in"  ante  „faucibus"  intercidisset,  quod  in  posteriori- 
bus  interpolatisque  e  conjectura  denuo  additum  est.  scriptu- 
ram  codicum  etiam  magis  depravatam  esse,  ut  Linkerus  ju- 
dicavit,  lninime  statuamus  oportet.    quodsi  ad  reliqua  pergi- 

mus,  apparet  ea,  quae  inVo  exstant,  offensionis  nihilhabere, 
neque  caussam  esse,  cur  Hertzio  assentiamur,  qui  „intra 
moenia  atque"  a  librario  aliquo  injuria  inserta  esse  existi- 
mayit.  contra  quod  in  codicibus  PC  ad  „sinu"  additum  in- 
yenitur  „urbis",  mirum  in  modum  dictum  est.  namque  non 
intelligitur,  quomodo  verbis  „in  sinu  urbis"  post  verba  „intra 
moenia"  Cato,  quod  tamen  assequi  studuisse  videtur,  pericu- 
lum  a  Catilina  imminens  efferre  potuerit.  gradationem  alvtem 
orationis  in  verbis  „alii  intra  moenia"  et  q.  seq.  omisso  „ur- 
bis"  inesse  nemo  non  videt.  dicit  enim  alios  hostes  ante 
portas  esse,  alios  in  ipsa  urbe  atque  adeo  in  medio  senatu. 
eum  enim  significat  verbo  „sinu",  quamquam  necessarium 
non  est,  ut  Linkerum  secuti  „senatu"  pro  „sinu"  a  Sallustio 
scriptum  esse  putemus.  patet  vero  Catonem  acerba  irrisione 
Caesarem  denotare,  qui  ante  illum  Catilinarios  defenderat, 
quippe  qui  jam  dudum  suspectus  erat,  tanquam  interior  Ca- 
tilinae  sectator  esset.  illum  igitur  verbis  ambiguis  terreri 
voluit.  nihil  autem  Dietschius  vidit,  qui  Catonem,  si  talia 
effatus  esset,  obstrepentium  tumultu  perculsum  fore  contendere 
conatus  est.  vocem  vero  „urbis",  cum  „sinu"  a  grammatico 
aut  librario  parum  intelligeretur,  ut  sententia  magis  eluceret, 
additum  esse,  jam  satis  credibile  fore  spero.  ceterum  plane 
similiter  apud  Tacitum  (hist.  3.  38)  „in  urbe  ac  sinu"  con- 
junctum  legitur.  —  denique  etiam  Jug.  31.  28  „memorem" 
(pro  „immemorem")  et  Jug.  85.  36  „haec  atque  alia"  (pro 
„haec  atque  alia  talia")  quod  VP  praebent,  in  utroque  codice 
corruptum  est. 

Sed  haec  hactenus.  jam  ne  longior  sim,  comprehendam, 
quae  supra  accuratius  de  fide  atque  auctoritate  codicis  Vi  nr. 
3864  argumentatione  quam  potuit  fieri  firmissima  demonstra- 
visse  me  existimo.  ac  primum  quidem  exponere  studui  co- 
dicem  illum  propter  totam  naturam  atque  indolem  satis 
dignum  videri,  cujus  in  verbis  Sallustianis  recensendis  ratio- 
nem  habeamus.  deinde  singulos  locos  tractavi,  scilicet  ut  ex 
eorum  condicione  aliquid  ad  rem  propositam  dijudicandam 
concluderetur.  tum,  quae  vera  aut  falsa  aut  incerta  cum 
scriptura  ceterorum  codicum  atque  inprimis  Pi  comparata 
exstare  videbautur,  collegi  atque  indicibus  congesta  proposui. 

quos  si  cum  Weinholdi  et  Dieckii  contuleris,  facile  apparebit 
me  compluribus  locis  illorum  judicium  improbasse.  quod  quo 
jure  fecerim,  alii  decernant.  mihi  quidem  tota  quaestione 
iterum  repetita,  ut  profitear,  quod  sentiam,  Weinholdus  atque 
ex  parte  quidem  etiam  Dieckius  auctoritati  Vi  nimium  tri- 
buisse  ac  ceterorum  codicum,  praecipue  Pi  scripturam  nimis 
neglexisse  videntur.  nam  quamquam  concedo  in  uno  Vo, 
utpote  qui  inter  vetustissimos  Sallustii  libros  mscriptos  refe- 
rendus  est,  hic  illic  vera  et  genuina  servata  esse,  tamen 
praetermittendam  non  est  etiam  multa  menda  multasque 
corruptelas  ac  plura  quidem,  quam  Weinholdus  et  Dieckius 
statuerunt,  in  illo  reperiri,  quibus  ceteri  boni  vacant.  illa 
vero  non  inde  originem  duxisse,  quod  quae  est  Jordani  sen- 
tentia,  (Herm.  1. 234  seqq.)  grammaticus  aliquis  consilio  verba 
Sallustii  mutavit,  sed  potius  plurimas  librariorum  negligentia 
aut  inscitia  ut  etiam  alibi  ortas  esse,  jam  Weinholdus  ipsis 
exemplis,  quae  Jordanus  attulit,  ac  firmissimis,  ut  mihi  videtur, 
argumentis  demonstravit  (p.  187  seqq.)  neque  ego  ipse  aliis 
locis  vestigia  ejusmodi  corruptelarum  invenire  potui,  quibus 
hic  illic  etiam  Pum  non  vacare  supra  statuimus.  quibus 
expositis  non  mirum  videbitur,  si  Vi  auctoritatem  eam  esse 
contendo,  quae  quamvis  non  tanta  sit,  quantam  Weinholdus 
et  Dieckius  censuerunt,  nec  tam  parva,  quam  Jordanus,  mi- 
nime  tamen  in  textu  Sallustiano  recensendo  praeter  ceterorum 
bonae  notae,  ut  PP*B  negligenda  sit.  nam  ut  hoc  addam, 
vix  assentiendum  est  Jordano,  qui  uno  libro  Po  tanquam 
justo  fundamento  artis  criticae  in  Sallustii  libris  de  conjura- 
tione  Catilinae  deque  bello  Jugurthino  exercendae  usus  est. 
quod  quominus  nos  faciamus,  locis  satis  multis  prohibemur, 
quibus  Pum  cum  Vo  comparatum  corruptum  esse  apparet. 
contra  Gerlachium  meliorem  rationem  invenisse  arbitror,  qui 
(ann.  Heidelb.  1868  p.  882  seqq.)  tres  codices  PP2B  una  cum 
Vo  ubique  adhibendos  esse  statuit.  — 

Quod  quidem  attinet  ad  historiarum  fragmenta,  quae  uno 
codice  Vo  servata  sunt,  fieri  non  potest,  quin  illum  unum 
ubique  sequamur.  quanta  autem  sit  in  illis  scriptis  Sallu- 
stianis  Vi  auctoritas,  aliquo  modo  concludi  potest,  si  consi- 
deramus,  quanta  sit  illa  in  libris  etiam  aliis  codicibus  tradi- 
tis,  quos  cum  Vo  comparare  licet.  — 

